
L.OBIECTIVELE CURSULUI 


Problematica cursului alcătiută pe baza legislaţiei în viguare, a literaturii juridice 
şi a practicii judecătoreşti, transmite studenţilor cunoştinţe privind conţinutul normativ 
al reglementărilor juridice şi le formează deprinderi practice pentru aplicarea normelor 
juridice în diferitele situaţii concrete pe care le înfăţişează activitatea economică. 
Tematica este astfel formulată încât să stimuleze gândirea independentă a studenţilor, să 
le creeze interesul pentru cunoaşterea problemelor juridice, să dezvolte preocuparea 
pentru studiul individual sistematic. 


II. SUBIECTE PRINCIPALE CE TREBUIE DEZBĂTUTE 


Concepte fundamentale ale teoriei dreptului şi statului. Apariţia dreptului, 
normele juridice, izvoarele dreptului, aplicarea legii în timp, spaţiu şi persoane.Raportul 
juridic civil: Subiectele raportului juridic civil, conţinutul raportului juridic civil, 
obiectul raportului juridic civil, izvoarele raportului juridic civil concret.Actul juridic 
civil: definiţie, clasificare, condiţii de valabilitate,efecte,sancţiune.Prescripţia extinctivă: 
noţiune, domeniu şi cursul prescipţiei extinctive.Drepturile reale principale: proprietatea 
publică, modalitățile dreptului de proprietate, apărarea dreptului de 
proprietate.Contractul ca izvor de obligatii civile. Fapta ilicită cauzatoare de prejudicii. 
Contractul de vânzare-cumpărare. 


IIL.PROGRAMUL LECŢIILOR DE SINTEZĂ 


- 28 ore lecţii sinteză 


IV.EVALUAREA ACTIVITĂȚII DESFĂȘURATE 


- examen scris compus din 10 întrebări tip grilă şi 2 subiecte sinteză, cu obligaţia 
ca studenţii de la învăţământul cu frecvenţă redusă să elaboreze în cadrul studiului 
individual până la data examenului o lucrare personală care va fi evaluată la stabilirea 
notei finale cu condiţia ca la examen să obţină nota 5, cu următoarele teme: 

1.Condiţiile de validitate ale actului juridic civil; 

2. Atributele de identificare ale persoanelor fizice; 

3.Capacitatea de exerciţiu a persoanei fizice; 

4.Reorganizarea persoanei juridice; 

S.Nulitatea actului juridic civil; 

6.Suspendarea şi întreruperea prescripţiei extinctive; 

7.Principiile efectelor actului juridic civil; 

8.Modalităţi de dobândire a proprietăţii; 

9.Răspunderea civilă delictuală; 


10. Înfiinţarea persoanei juridice 


BIBLIOGRAFIE RECOMANDATĂ 


1. Petrică Truşcă — Drept civil. Introducere în dreptul civil. Persoana fizică. 
Persoana juridică. Ed. Universul Juridic, Bucureşti 2007. 

2. Gabriel Boroi — Drept civil. Partea generală. Persoanele, Ed. Hamangiu, 
2008. 

3. Codul Civil. 

4. Legislaţia specifică în vigoare. 


V.ÎNDRUMAR METODOLOGIC 
APARIȚIA DREPTULUI 


Examinarea conceptului dreptului presupune cercetarea, desigur succintă, a 
cauzelor şi condiţiilor, care au determinat apariţia fenomenului studiat, pe ce căi s-a 
dezvoltat, care sunt direcţiile evoluţiei sale. Cauzele apariţiei dreptului trebuie căutate, 
ca şi cele apariţiei statului, dat fiind legătura lor indisolubilă, în evoluţia societăţii 
primitive, în sferele vieţii materiale şi spirituale care a necesitat o nouă formă de 
organizare socială — statul şi desigur un nou sistem de reguli sociale, în care rolul 
decisiv aparţine normelor juridice, dreptului. În societatea comunei primitive nu existau 
norme de drept, dreptul, astfel după cum nu exista nici statul. Întrucât nici o comunitate 
socială nu se poate lipsi de o anumită ordine socială, condiţionată în primul rând de 
necesitatea organizării activităţii membrilor săi, pentru procurarea celor necesare 
traiului, desfăşurarea vieţii în familie, apărarea împotriva duşmanilor externi etc., 
relaţiile sociale gentilice şi tribale erau reglementate printr-un sistem de reguli sociale 
cu caracter obişnuielnic, moral, prescripţii religioase şi alte norme de viaţă socială. 
Aceste reguli, exprimând necesităţile vitale ale comunităţii, s-au format datorită unei 
experienţe îndelungate şi au devenit o deprindere, o necesitate pentru desfăşurarea 
traiului comun. De aceea, este şi firesc că respectarea, realizarea prevederilor cuprinse 
în aceste reguli să nu necesite aplicarea constrângerii, asigurată de un aparat special 
separat de populaţie. Formarea dreptului, ca sistem de reguli care exprimă voinţa de stat 
şi a căror respectare este asigurată de puterea statului, în cele din urmă de forțele sale 
coercitive, constituie un proces de durată şi de o mare complexitate, proces care prezintă 
particularităţi de la un popor la altul, de la un stat la altul. 


DREPTUL, EXPRESIA VOINȚEI DE STAT 


Cercetarea naturii sociale a dreptului este un obiectiv important al multor curente 

juridice, cu toată varietatea şi deosebirea lor, fie că privesc dreptul ca un fenomen 
voliţional sau nevoliţional, fie că-l situează în sfera relaţiilor sociale. Căutând explicarea 
voinţei cuprinsă în drept, doctrina a oferit diverse răspunsuri privind conţinutul şi 
finalitatea acestei voințe. După părerea unor filozofi şi jurişti, voinţa exprimată îndrept 
ar fi în mod exclusiv voinţa numai a persoanelor care participă în mod nemijlocit la 
elaborarea legilor şi altor acte normative, adică a deputaţilor, funcţionarilor din aparatul 
de stat central şi local şi nu se poate vorbi despre o relaţie de dependenţă dintre vionţa 
individuală a persoanelor care creează acte normative şi voinţa castei sau grupei sociale 
din care ele fac parte. 
În examinarea voinţei cuprinsă în drept nu se poate nega, credem noi, caracterul ei 
social, care poate fi mai larg sau ai îngust, în funcţie de regimul politic al statelor. Într-o 
societate democratică, dreptul poate, în anumite limite, exprima voinţa generală a 
societăţii, sau cel puţin a majorităţii acesteia. Pentru a deveni drept, pentru a se exprima 
în norme general-obligatorii, a căror respectare este garantată de forţa coercitivă a 
statului, voinţa generală trebuie să se exprime ca voinţă de stat. 


CONȚINUTUL ȘI FORMA DREPTULUI 
Dreptul ca şi orice fenomen se prezintă ca o unitate dintre conţinut şi formă. 


Conţinutul exprimă totalitatea elementelor şi proceselor care constituie un fenomen, 
temeiul existenţei şi dezvoltării lui. Forma, determinată de conţinut, exprimă modul de 


organizare a conţinutului, structura internă şi externă a fenomenelor, modalitatea 
existenţei lor. Conţinutul include esenţa fenomenului, el este mai bogat decât esenţa, dar 
mai puţin profund decât aceasta, el capătă profunzime tocmai prin esenţă. Aplicând 
aceste teze filozofice la studiul dreptului, constatăm că, conţinutul dreptului cuprinde nu 
numai exprimarea normativă general - obligatorie a voinţei de stat — ceea ce este esenţa 
dreptului — dar şi totalitatea prevederilor concrete ale reglementărilor juridice 
diferenţiate pe ramuri de drept şi pe instituţii juridice, adică voinţa de stat transformată 
în norme juridice, care fiecare în felul lor, dar toate unite prin acelaşi scop, reclamă o 
anumită conduită a oamenilor în diferitele lor relaţii sociale. Sau, mai concis, conţinutul 
dreptului este exprimat în totalitatea normelor de drept dintr-un sistem de drept dat. 
Forma dreptului reprezintă felul în care voința generală devine voinţă general — 
obligatorie, cuprinde mijloacele prin care această voinţă este ridicată la rangul de lege, 
căpătând o haină juridică adecvată. Cele mai cunoscute forme de exprimare a dreptului 
sunt actele normative, în primul rând legile şi, de asemenea, obiceiul juridic, 
precedentul judiciar, contractul normativ. Atunci când privim dreptul în ansamblu, ca 
fenomen social, acest fenomen are, astfel cum am arătat, o esenţă, un conţinut şi forma 
corespunzătoare acestora. Prin drept sunt aduse la îndeplinire cele mai importante 
măsuri politice formulate ca ale statului, norme general obligatorii, a căror respectare 
este garantată de forța coercitivă a statului. În cadrul fiecărei orânduiri sociale, statul 
consfinţeşte prin norme juridice rânduielile sociale şi instituţiile politice care-i sunt 
convenabile. Totodată, el prevede interzicerea şi sancţionarea acelor instituţii şi idei 
politice care se îndreaptă împotriva intereselor lui undamentale. 

Dreptul este sistemul normelor stabilite sau recunoscute de stat, în scopul reglementării 
relaţiilor sociale conform voinţei de stat a căror respectare obligatorie este garantată de 
forţa coercitivă a statului. 


NORMELE JURIDICE 


Conceptul de normă juridică 

Normele juridice constituie structura internă a dreptului privit în ansamblu, 
elementele sale constitutive. Dreptul fiind alcătuit dintr-o totalitate de norme juridice 
organizate în sistem, fiecare normă juridică, indiferent de conţinutul reglementării pe 
care o prevede şi de ramura de drept căreia îi aparţine, cuprinde unele trăsături comune 
a căror cercetare este necesară pentru studiul fenomenului juridic în general. 
Trăsăturile normei juridice.Norma juridică este o regulă de conduită generală şi 
impersonală, stabilită sau recunoscută de stat, care exprimă voinţa de stat şi a cărei 
respectare obligatorie este garantată de forţa coercitivă a statului. Între trăsăturile 
normei juridice se menţionează, în primul rând, caracterul ei general. Aceasta se 
manifestă prin faptul că regula de conduită prescrisă este tipică, se aplică la un număr 
nelimitat de cazuri şi este impersonală. Din caracterul general al normei juridice nu 
trebuie trasă concluzia că toate normele juridice s-ar adresa în mod global tuturor 
oamenilor. Există grade diferite de generalitate ale normei de drept. O trăsătură esenţială 
a normei juridice priveşte obligativitatea ei. Normele juridice conţin precepte de 
conduită pe care statul le prescrie şi impune societăţii. Aceste norme nu sunt simple 
indicaţii sau doleanţe, ci reprezintă în principiu o poruncă, un ordin, o dispoziţie 
obligatorie. Indiferent de nuanţa pe care ar îmbrăca-o, normele juridice sunt, în ultimă 
instanţă, un comandament impus de puterea publică, a cărui respectare este obligatorie. 
Aici avem în vedere, desigur, trăsătura fundamentală a normei juridice, trăsătură care nu 
este afectată de faptul că însăşi puterea de stat înţelege ca in anumite împrejurări acest 
comandament să fie formulat sub forma supleativă sau de recomandare. Caracterul 


general obligatoriu, imperativ al normei juridice este esenţial, deoarece asigură ordinea 
de drept în societate, stabilitatea şi dezvoltarea relaţiilor sociale în conformitate cu 
interesele societății. Fără acest caracter, norma juridică şi-ar pierde însuşi sensul 
existenţei sale ca normă socială distinctă. 


Structura normei juridice 

Conţinutul normei juridice — o anume prescripţie stabilită potrivit voinţei de stat 
— are o structură internă — structura logico — juridică a normei, precum şi o construcție 
externă dată de modul de exprimare în cadrul actului normativ ori al unui alt izvor de 
drept — structura tehnico-juridică sau tehnico-legislativă a normei. 
a)Structura logico-juridică a normei arată din ce elemente componente şi reciproc 
dependente este logic organizată prescripţia normei, indiferent de formularea ei textuală, 
de ramura de drept căreia îi aparţine. Aceste elemente sunt ipoteza, dispoziţia şi 
sancţiunea normei juridice. Componenţa trihotomică a normei corespunde situaţiei 
logice potrivit căreia orice prescripţie, pentru a avea semnificaţia şi autoritatea unei 
norme de drept, trebiue să prevadă condiţiile în care unele categorii de subiecte vor avea 
o condiută, care este această conduită şi care sunt urmările nerespectării sau încălcării 
ei. 
b)Structura tehnico-juridică se referă la forma exterioară de exprimare a conținutului şi 
a structurii logice a normei, la redactarea ei, mai concisă, sintetică sau mai dezvoltată, la 
modul în care normele se încadrează în textele normative. Normele juridice nu se 
prezintă, de regulă, într-o formă „nudă”, ci sunt o parte a unui act normativ care la 
rândul său este structurat în capitole, secțiuni, articole, alineate. Articolul este elementul 
structural de bază al actului normativ care conține, de regulă, o dispoziție de sine 
stătătoare. Un articol de lege nu coincide, însă de cele mai multe ori cu conținutul 
integral al unei norme. În unele cazuri, într-un articol sunt cuprinse mai multe norme de 
drept. În alte situații, o normă de drept este cuprinsă în mai multe articole, elementele ei 
componente putând fi stabilite numai prin coroborarea lor (uneori chiar a articolelor 
aflate în diferite acte normative). 


Clasificarea normelor juridice 

Cunoaşterea temeinică a normelor de drept, corecta lor interpretare şi realizare în 
relațiile sociale, determină necesitatea împărțirii normelor de drept în anumite categorii 
şi grupe potrivit unor criterii date. Deşi aceste criterii şi grupările normelor pe baza lor 
nu sunt aceleaşi la toţi autorii, se pot stabili câteva criterii a căror valoare este 
incontestabilă: 
-după obiectul şi metoda reglementării juridice, adică după ramura şi instituţia juridică, 
distingându-se normele de drept constituţional, civil, administrativ, penal etc.; 
-după forța juridică a actului normativ în care sunt cuprinse, adică după izvorul de drept, 
normele juridice se împart în norme cuprinse în legi, decrete, hotărâri ale guvernului, 
ordine şi instrucţiunile miniştrilor etc.; 
-după sfera aplicării lor şi gradul de generalitate — în norme generale, speciale şi de 
excepţie; 
-după modul de redactare — în norme complete şi incomplete; 
-după caracterul conduitei prescrise — în norme onerative, prohibitive şi permisive. 
Normele juridice onerative sunt norme care prescriu în mod expres obligaţia săvârşirii 
unei acţiuni. Normele prohibitive interzic săvârşirea unor acţiuni. Categoriei normelor 
prohibitive le aparţin prin excelență majoritatea normelor de drept penal, de asemenea 
numeroase norme de drept administrativ, financiar etc. 


Normele permisive sunt acele norme care, fără a obliga sau a interzice săvârşirea unei 
acţiuni, prevăd posibilitatea ca subiectul să uzeze de anumite drepturi sau stabilesc 
anumite drepturi, interese, capacităţi şi competenţe. 


1. Izvoarele dreptului. Dreptul constituie un sistem de norme, care, însă, nu apar 
nude, ci îmbracă o anumită haină juridică, sunt cuprinse în anumite acte juridice, iau o 
anumită formă, denumită izvor al dreptului. Din această cauză, s-a formulat în literatura 
juridică opinia că noţiunile de izvor de drept şi de formă a dreptului ar fi sinonime. În 
realitate, aceste noţiuni nu coincid, deoarece forma de drept este plurivocă, se referă la 
mai multe aspecte ale dreptului. Mai potrivită este expresia, destul de utilizată în 
doctrina juridică de formă de exprimare a normelor de drept, a dreptului. 

Actele normative — izvoare ale dreptului. 

a) Legile. Noţiunea de lege are o accepţie generală. Prin urmare, în sens larg 
noţiunea de lege are menirea să acopere toate actele normative a căror respectare este 
asigurată prin forţa coercitivă a statului, iar, în sens restrâns, noţiunea de lege 
desemnează numai actele normative emise de puterea legislativă a ţării: Camera 
deputaţilor şi Senatul. 

1) Constituţia. 

2) Codul civil român. 

3) Codul familiei. 

4) Legile ordinare. 

b) Decretele — Legi. 

c) Decretele. 

d) Hotărârile şi Ordonanţele Guvernului României 

1. Hotărârile Guvernului. Hotărârile se emit pe baza şi în vederea executării 
legilor. 

2 Ordonanţele Guvernului României 

Ordonanţa este expresia unei competenţe legislative delegate. 

e) Acte normative emise de conducătorii organelor centrale ale administraţiei 
de stat şi acte normative adoptate de organele administraţiei publice locale 

f) Reglementările internaţionale. Aceste reglementări ca: acorduri, convenții, 
pacte, tratate, sunt izvoare de drept civil în măsura în care privesc raporturi juridice din 
sfera dreptului civil, sub condiţia ratificării lor de către Parlamentul României. 


2. Aplicarea legii civile .Actele normative care constituie izvoare ale dreptului 
civil acţionează simultan sub trei aspecte: 1) un anumit interval de timp; 2) pe un anumit 
teritoriu şi 3) cu privire la anumiţi destinatari. 

2.2. Intrarea şi ieşirea din vigoare a legii civile 
Legea civilă intră în vigoare pe data publicării în Monitorul Oficial al României, Partea 
I (întrucât aici este adusă la cunoştinţa publică), iar excepţia la data prevăzută în 
cuprinsul ei, dacă legea stabileşte o anumită dată de intrare în vigoare. 

Punctul terminus al acţiunii unei legi este cel al ieşirii din vigoare. Procedeul 
tehnico-juridic de ieşire din vigoare a unei legi este abrogarea. 

Abrogarea unei legi poate fi expresă sau implicită. 
2.3. Aplicarea legii civile în timp. Principii şi excepții 

Pentru dreptul civil, două sunt principiile care guvernează aplicarea legii civile în 
timp şi anume: a) principiul neretroactivităţii legii civile noi şi b) principiul aplicării 
imediate a legii civile noi. 

Principiul neretroactivităţii legii civile noi. 
Principiul aplicării imediate a legii civile noi. 


Excepţiile de la cele două principii ale aplicării legii civile în timp sunt: 

- retroactivitatea legii civile noi . 

- Ultraactivitatea (supraviețuirea) legii civile vechi. 
2.4. Aplicarea legii civile în spaţiu. Principii şi excepții 
Problema acţiunii legii civile în spaţiu comportă două aspecte: unul național (intern), 
care vizează situaţia raporturilor civile stabilite între subiectele de drept civil de 
cetăţenie ori naţionalitate română, pe teritoriul statului român şi unul internațional, care 
vizează situaţia raporturilor juridice civile cu un element de extraneitate (cetăţenie, 
naţionalitate, locul încheierii şi executării contractului, locul producerii unui delict civil 
ori consumarea efectelor sale). 
2.5. Aplicarea legii civile asupra persoanelor 

Principiul care guvernează acţiunea legilor civile asupra persoanelor este acela 
al egalităţii subiectelor de drept civil în faţa legii civile, dublat de cel al generalităţii 
aplicării legii civile la toate raporturile de drept civil. De aceea, pentru o justă 
înţelegere, distingem între: 

- legi civile cu vocaţie generală de aplicare, având ca destinatari atât persoane 
fizice, cât şi persoane juridice; 

- legi civile cu vocaţia aplicării numai persoanelor fizice. 

- legi civile cu vocaţia aplicării numai persoanelor juridice. 


RAPORTUL JURIDIC CIVIL 


Noţiune, caractere şi structură 

Raportul juridic civil este definit ca fiind relaţia socială — patrimonială ori 
nepatrimonială — reglementată de norma de drept civil. 

2. Caracterele raportului juridic civil Raportului juridic civil îi sunt proprii atât 
caracterele comune tuturor raporturilor juridice cât şi unele caractere specifice, care-l 
deosebesc de celelalte categorii de raporturi juridice. 

- raportul juridic civil are un caracter social. 
- raportul juridic civil are caracter volițional. 


-raportul juridic civil se caracterizează prin poziţia de egalitate juridică a părților. 


3. Structura raportului juridic civil Privit din punctul de vedere al structurii 
sale, raportul juridic civil este alcătuit din trei elemente constitutive: părțile, 
conţinutul şi obiectul. 


Noţiuni generale privind subiectele raportului juridic civil 


Prin „subiect al raportului juridic civil” se înţelege calitatea de a fi titular al 
drepturilor subiective şi obligaţiilor civile. 


2. Determinarea, pluralitatea şi schimbarea subiectelor raportului juridic 
civilPrin determinarea subiectelor raportului juridic civil se înţelege cunoaşterea, 
individualizarea acestora. Sub acest aspect, prezintă interes dacă părţile raportului 
juridic civil sunt cunoscute (individualizate) amândouă sau numai una, din momentul 
naşterii acestui raport. 


În cazul raporturilor juridice, care au în conţinutul lor drepturi absolute, numai 
subiectul activ este determinat, care este însuşi titularul dreptului subiectiv civil, iar 
subiectele pasive sunt nedeterminate.. În cazul raporturilor juridice, care au în conţinutul 
lor drepturi relative, atât subiectul activ, cât şi subiectul pasiv sunt determinate. 


- în raporturile reale, având în conţinut dreptul de proprietate, subiectul pasiv 
este nedeterminat dar constituit, întotdeauna, din pluralitatea celorlalte subiecte de drept 
civil, în afară de titularul dreptului de proprietate; subiectul activ, însă, poate fi o 
persoană (în cazul proprietăţii exclusive), ori să fie alcătuit din mai multe persoane, 
determinate (în cazul proprietăţii comune). 


Proprietatea comună există în una din următoarele trei forme: 


a) coproprietatea 
b)indiviziunea 
c)devălmăşia, 


- în raporturile juridice nepatrimoniale, subiectul pasiv, fiind nedeterminat, este 
constituit din pluralitatea celorlalte subiecte de drept civil, cu excepţia subiectului activ. 


- în raporturile obligaţionale (de creanţă) pluralitatea poate fi: 


e activă, când există mai mulți creditori; 
e pasivă, când există mai mulți debitori; 
e mixtă, când există mai mulţi creditori şi mai mulți debitori. 


2.3. Schimbarea subiectelor raportului juridic civil 

Se cere a fi făcută după cum raporturile sunt nepatrimoniale sau patrimoniale. În cazul 
raporturilor civile nepatrimoniale nu se pune problema schimbării subiectului activ 
care este titularul dreptului, întrucât drepturile nepatrimoniale sunt inalienabile, iar 
subiectele pasive sunt nedeterminate (fiind formate din toate celelalte subiecte de drept 
civil, în afară de subiectul activ).În cazul raporturilor civile patrimoniale, urmează a se 
distinge între raporturile reale şi raporturile de obligaţii.În cazul raporturilor reale poate 
interveni o schimbare a subiectului activ printr-un mod legal de transmitere a bunului 
care se află în circuitul civ; În situaţia raporturilor civile patrimoniale obligaţionale 
poate interveni o schimbare atât a subiectului activ (creditorul), cât şi a subiectului pasiv 
(debitorul). 


Conţinutul raportului juridic civil 


Prin conţinut al raportului juridic civil se înţelege totalitatea drepturilor 
subiective şi obligaţiilor civile ce revin părților acestui raport. 


2 Dreptul subiectiv civil „Dreptul subiectiv civil este posibilitatea recunoscută 
de legea civilă subiectului activ — persoană fizică ori persoană juridică — în virtutea 
căreia acesta poate, în limitele dreptului şi moralei, să aibă o anumită conduită, să 
pretindă o conduită corespunzătoare — să dea, să facă ori să nu facă ceva — de la 
subiectul pasiv, şi să ceară concursul forței coercitive a statului, în caz de nevoie”. 


Clasificarea drepturilor subiective civile. Dreptul civil pentru a răspunde 
exigenţelor teoretice şi necesităţilor practice, clasifică drepturile subiective civile, în 
funcţie de mai multe criterii. 


Principalele criterii de clasificare sunt următoarele: 


a) În funcţie de opozabilitatea lor, drepturile subiective civile sunt absolute şi 
relative;b)În funcţie de natura conţinutului lor, drepturile subiective civile se împart în 
patrimoniale şi  nepatrimoniale.Drepturile subiective patrimoniale se  subdivid 
în:drepturi subiective reale;drepturi subiective de creanță.Drepturile subiective 
nepatrimoniale se subdivid în:drepturi care privesc existența şi integritatea 
persoanei;drepturi care privesc identificarea persoanelor;drepturile ce decurg din creația 


intelectuală.c)După corelaţia dintre ele, drepturile subiective civile se împart în princi- 
pale şi accesorii d)ln funcţie de gradul de certitudine conferit titularilor lor, drepturilor 
subiective se împart în: drepturi pure şi simple şi drepturi afectate de modalităţi. 


3. Obligaţia civilă.Obligaţia civilă este definită ca fiind îndatorirea subiectului 
pasiv al raportului juridic civil de a avea o anumită conduită, corespunzătoare dreptului 
subiectiv corelativ, conduită care poate consta în a da, a face ori a nu face ceva şi care, 
la nevoie, poate fi impusă prin forța coercitivă a statului.Ca şi drepturile subiective 
civile, şi obligaţiile corelative acestor drepturi pot fi clasificate în funcţie de diferite 
criterii.Principalele criterii de clasificare (şi categorii de obligaţii în funcţie de aceste 
criterii) sunt următoarele:a) În funcţie de obiectul lor, obligaţiile se împart în mai multe 
categorii:obligaţia de a da; obligaţia de a face;obligaţia de a nu face;obligaţii pozitive; 
obligaţii negative; obligaţiile de rezultat (determinate);obligaţiile de prudenţă şi 
diligență (de mijloace);b) După opozabilitatea lor, obligaţiile se împart în:obligaţii 
obişnuite (opozabile numai „între părți”);obligaţiile opozabile terţilor (scriptae in rem); 
obligaţii reale (propter rem).c) În funcţie de sancţiunea ce asigură respectarea 
obligaţiilor civile, obligaţiile se împart în:obligaţii civile perfecte; obligaţii civile 
imperfecte (naturale). 


Obiectul raportului juridic civil 


Prin obiect al raportului juridic civil se înţelege acţiunea la care este îndrituit, 
îndreptăţit subiectul activ şi cea de care este ţinut subiectul pasiv. Putem spune că, 
întotdeauna, obiectul raportului juridic civil îl reprezintă conduita părţilor.Problema care 
se pune în legătură cu obiectul raportului juridic civil este aceea de a şti dacă în situaţia 
în care conduita părţilor se referă la lucruri, sau dacă acestea intră sau nu în noţiunea de 
obiect al raportului juridic civil. Aşa se face că, cercetând obiectul raportului juridic 
civil, ajungem la această noţiune esenţială în dreptul civil şi anume noţiunea de bunuri, 
iar în dreptul civil când spunem bun, desemnăm ceva precis în sens Juridic, şi nu tot 
ceea ce este bun în sens obişnuit este bun şi în dreptul civil. 


2. Clasificarea bunurilor 
Criterii de clasificare şi categoriile de bunuri în funcţie de aceste criterii 


- 1) In funcţie de natura lor şi calificarea dată de lege, unde distingem între bunuri 
mobile şi bunuri imobile. 2) După regimul circulaţiei lor juridice, distingem între 
bunurile aflate în circuitul civil, ce formează obiect al raportului juridic civil şi bunuri 
scoase din circuitul civil.  3)După modul în care sunt determinate, distingem între 
bunuri res certa (individual determinate) sau determinate prin caractere proprii şi bunuri 
res genera (determinate prin caractere generice). 4) După cum pot fi sau nu împărțite 
fără să li se schimbe destinaţia, distingem între bunuri divizibile şi bunuri indivizibile. 
5) După cum pot fi sau nu înlocuite în executarea unei obligaţii civile, distingem între 
folosite de mai multe ori fără să consume substanţa, distingem între bunuri consumptibile 
şi bunuri neconsumptibile. 7) După cum sunt sau nu producătoare de bunuri, distingem 
între bunuri frugifere şi bunuri nefrugifere. 8) După corelaţia dintre ele, deosebim între 
bunuri principale şi bunuri accesorii. 9)După modul lor de percepere, distingem între 
bunurile corporale şi bunurile incorporale. 


Izvoarele raportului juridic civil concret 


Prin „izvor al raportului juridic civil concret” se înţelege o împrejurare — act sau fapt 
— de care legea civilă leagă naşterea unui raport juridic civil concret. 


Clasificarea izvoarelor raporturilor juridice concrete 


Fapte omeneşti şi fapte naturale 


Principalele criterii de clasificare sunt următoarele:A. după legătura lor cu voinţa 
umană, izvoarele raporturilor juridice civile concrete se împart în: acţiuni omeneşti, ce 
depind de voinţa omului; fapte naturale (numite şi evenimente), care sunt independente de 
voinţa omului.B. după sfera lor, distingem între fapt juridic în înţeles larg (lato sensu) şi 
fapt juridic în înţeles restrâns (stricto sensu). 


ACTUL JURIDIC CIVIL 


Noțiunea şi clasificarea actelor juridice civile 


Actul juridic civil este definit ca fiind manifestarea de voinţă făcută cu intenţia de a 
produce efecte juridice, respectiv, de a naşte, modifica ori stinge un raport juridic civil. 


2. Clasificarea actelor juridice civile 

A. După numărul părţilor, actele juridice se împart în unilaterale, bilaterale şi 
multilaterale. B. După scopul urmărit la încheierea lor, actele juridice se divid în acte cu 
titlu oneros şi acte cu titlu gratuit. C. După efectul lor, actele civile se împart în: 
constitutive, translative şi declarative. D. După importanţa lor, există acte juridice civile de 
conservare, de administrare şi de dispoziţie. E. După conţinutul lor, actele juridice civile 
se împart în: patrimoniale şi nepatrimoniale. F. După modul (forma) de încheiere, actele 
civile se împart în: consensuale, solemne şi reale. G. După momentul producerii 
efectelor, actele civile se împart în: acte între vii (inter vivos) şi acte pentru cauză de 
moarte (mortis causa). H. După rolul voinţei părţilor în stabilirea conţinutului lor, actele 
juridice civile se împart în acte subiective şi acte condiţie. I. După legătura lor cu 
modalitatea (termen, condiţie), actele juridice se împart în acte pure şi simple şi acte 
afectate de modalităţi. J. După raportul dintre ele, actele civile se împart în: principale şi 
accesorii. K. După legătura cu cauza (scopul), distingem între actele cauzale şi cele 
abstracte. L. După modalitatea încheierii lor, actele juridice civile se împart în acte strict 
personale şi acte care pot fi încheiate şi prin reprezentare. M. După reglementarea şi 
denumirea lor legală, se disting actele tipice (numite) şi actele atipice (nenumite). N. 
După modul lor de executare, actele juridice civile se împart în: acte cu executare dintr- 
o dată (uno ictu) şi acte cu executare succesivă. 


B. Condiţii pentru valabilitatea actului juridic civil 
Prin condiţiile actului juridic civil înţelegem elementele din care este alcătuit un 
asemenea act. 
Clasificarea condiţiilor actului juridic civil 
a. În funcţie de aspectul la care se referă, se disting:condiţii de fond, cele care privesc 
conţinutul actului juridic civil; condiţii de formă, cele care se referă la exteriorizarea 
voinţei. 

Caracterizarea condiţiilor actului juridic civil .Potrivit art. 948 C. civ. “Condiţiile esenţiale 
pentru validitatea unei convenţii sunt:1. Capacitatea de a contracta;2. Consimţământul 
valabil al părţii ce se obligă;3. Un obiect determinat;4. O cauză licită. 


2. Capacitatea de a încheia actul juridic civil 

Prin capacitatea de a încheia actul juridic civil se înţelege acea condiţie de fond şi 
esenţială care constă în aptitudinea subiectului de drept civil (persoană fizică, persoană 
juridică) de a deveni titular de drepturi şi obligaţii civile prin încheierea de acte juridice 
civile. 


Principiul capacităţii şi excepţia de la acest principiu a) Principiul (regula) 
capacității de a încheia acte juridice şi excepţia incapacității. Materia capacităţii de a 
încheia actul juridic civil este dominată de principiul capacităţii, incapacitatea 
reprezentând excepţia. Prin principiul capacităţii înțelegem faptul că, ori de câte ori legea 
nu prevede altfel, persoanele au aptitudinea de a încheia orice act juridic. 

b) Excepţia incapacității de a încheia acte juridice civile. Incapacitatea reprezintă 
excepţia, în sensul că, numai în cazurile anume prevăzute de lege o persoană nu poate 
participa la întocmirea unui act juridic civil. Ca toate excepţiile, şi excepţia în materie 
de capacitate — incapacitatea — trebuie să fie expres prevăzută de lege. 


Consimţământul 

Prin consimțământ se înţelege acea condiţie esenţială, de fond şi generală a actului 
juridic civil care constă în hotărârea de a încheia un act juridic civil, manifestată în 
exterior. 

Pentru a fi valabil, consimțământul (manifestarea de voinţă) trebuie să înde- 
plinească următoarele condiţii:să provină de la o persoană cu discernământ;să fie 
exprimat cu intenţia de a produce efecte juridice;să fie exteriorizat;să nu fie alterat de 
vreun viciu de consimţământ. 

Sunt vicii de consimţământ: eroarea, dolul (viclenia), violenţa şi leziunea. 


Obiectul actului juridic civil 

Prin obiect al actului juridic civil se înţelege conduita părților stabilită prin-un act 
juridic civil, respectiv acţiunile ori inacţiunile la care părțile sunt îndreptăţite sau de 
care sunt ţinute. 


Condiţii de valabilitate 

Pentru a fi valabil, obiectul actului juridic civil trebuie să îndeplinească 
următoarele condiții generale:obiectul trebuie să existe, obiectul trebuie să fie în 
circuitul civil; obiectul să fie determinat sau măcar determinabil;obiectul să fie posibil; 
obiectul să fie licit şi moral. 

Există şi condiții speciale, cerute numai pentru anumite acte juridice civile şi 
anume: în actele translative sau constitutive de drepturi se cere ca transmiţătorul să fie 
titularul acelui drept;în actele intuitu personae se cere ca obiectul să constea într-un fapt 
personal al debitorului;existenţa autorizaţiei administrative sau judiciare prevăzute de 
lege. 


Cauza (scopul) actului juridic civil 
Cauza (scopul) este acel element al actului juridic civil care constă în obiectivul 
urmărit la încheierea unui asemenea act. 
Elementele cauzei actului juridic civil 

a) Scopul imediat (causa proxima) numit şi scopul obligaţiei, este stabilit pe 
principalele categorii de acte juridice civile, după cum urmează:în contractele 
sinalagmatice, cauza  consimţământului fiecărei părți constă în reprezentarea 
(prefigurarea mintală), a contraprestaţiei (o parte se obligă ştiind că şi cealaltă parte, la 
rândul ei, se obligă);in contractele unilaterale cu titlu gratuit, scopul imediat constă în 
intenția de a gratifica (animus donandi);în actele (contractele) reale, scopul imediat 
constă în remiterea (predarea) lucrului; în contractele aleatorii, scopul imediat constă în 
elementul risc, adică prefigurarea unei împrejurări viitoare şi incerte de care depinde 
şansa unui câştig, sau riscul unei pierderi. 

b) Scopul mediat (causa remota), numit şi scopul actului juridic civil, reprezintă acel 
element al cauzei care constă în motivul determinant pentru încheierea actului juridic, motiv 
care se referă, fie la însuşirile unei prestații, fie la calităţile unei persoane. 

Condiţiile de valabilitate a cauzei actului juridic civil 

Pentru a fi valabilă, cauza actului juridic civil trebuie să îndeplinească, cumulativ, 

următoarele condiţii: a) să existe, b) să fie reală, c) să fie ilicită şi morală. 


Forma actului juridic civil Cum elementul fundamental al actului juridic civil îl 
constituie manifestarea de voinţă, înseamnă că această „haină ” se referă, în primul 
rând, şi mai ales, la consimţământ, iar pentru a produce efecte juridice (adică pentru a se 
transforma dintr-un „fapt psihologic intern”, într-un fapt social) voinţa trebuie 
exteriorizată. În acest sens prin „forma actului juridic civil” se înţelege mijlocul, 
modalitatea de exteriorizare a voinţei interne. Sub acest aspect privită, „forma” actului 
juridic civil, este inerentă oricărui act. Acesta este sensul restrâns (stricto sensu) al 
termenului “forma” actului juridic. Acest înţeles este cârmuit de principiul 
consensualismului. 


Principiul consensualismului. Principiul consensualismului în dreptul civil este 
regula potrivit căreia, din punctul de vedere al formei sale, actul juridic civil se încheie 
prin simpla manifestare de voinţă, fără să fie nevoie ca această voinţă să îmbrace o 
formă specială.De la acest principiu există cele trei excepţii: forma cerută ad 
validitatem; forma cerută ad probationem; forma cerută pentru opozabilitate față de 
terți. 


Forma cerută ad validitatem.Pentru naşterea valabilă a unui act juridic este nevoie 
ca manifestarea de voință să fie îmbrăcată într-o formă specială, numită solemnă, şi care 
constă, după sistemul nostru de drept în formă scrisă, care în cele mai multe cazuri este 
autentică. 

Caracterele juridice ale formei cerute ad validitatem 

a) este un element constitutiv, b) este incompatibilă cu manifestarea tacită a 
voinței, c) forma solemnă este exclusivă; 

Condiții ce trebuie respectate pentru asigurarea formei ad validitatem 

Forma cerută ad validatem reclamă îndeplinirea anumitor condiții, care în esență 
sunt următoarele: întregul conținut al actului juridic trebuie să îmbrace forma cerută 
pentru validitatea sa;actul aflat în interdependenţă cu actul solemn trebuie să îmbrace şi 
el forma specială; uneori, actul care determină ineficacitatea actului solemn trebuie, în 
principiu, să îmbrace şi el forma solemnă (excepţie face legatul, care poate fi revocat şi 
tacit). 

Aplicaţii ale formei ad validitatem. Principalele acte juridice pentru care legea impune 
forma ad validitatem sunt următoarele:acceptarea succesiunii sub beneficiu de 
inventar;contractul de donaţie;testamentul;revocarea expresă a unui legat;subrogaţia în 

drepturile creditorului consimţită de debitor;convenţia de constituire a unui drept de 
ipotecă; 


Forma cerută ad probationem.Prin forma cerută pentru probarea actului juridic 
civil se înţelege acea condiţie impusă de lege sau de părţi, care constă în întocmirea 
unui înscris care să probeze actul juridic civil. 

Caracteristicile formei cerută ad probationem 

- este obligatorie; nerespectarea ei atrage sancţiunea inadmisibilităţii probării actului 
(negotium) cu alt mijloc de probă; reprezintă, ca şi forma cerută ad validitatem, o 
excepţie de la principiul consensualismului. 

Aplicaţii ale formei ad  probationem:contractul de  locaţiune;depozitul 
voluntar;tranzacția;contractul de sponsorizare; 


Forma cerută pentru opozabilitate fața de terți.Prin forma cerută pentru 
opozabilitate față de terți înțelegem acele formalități care sunt necesare, potrivit legii, 
pentru a face actul juridic opozabil şi persoanelor care nu au participat la încheierea lui, 
în scopul ocrotirii drepturilor sau intereselor lor. 

Aplicații ale formei cerută pentru opozabilitat:publicitatea constituirii gajului 
(amanetului) şi a oricărei garanții reale mobiliare prin înscrierea în Arhiva Electronică 
de Garanţii Reale Mobiliare, în baza unui aviz de garanție reală emis de către debitor 
(constituitor); notificarea cesiunii de creanţă potrivit art. 1393 C. civ., sau înscrierea ei 
în Arhiva Electronică de Garanţii Reale Mobiliare;publicitatea imobiliară prin cărțile 
funciare . 


Modalităţile actului juridic civil 

Prin modalitatea actului juridic civil se înţelege acel element cuprins într-un act 
juridic care constă într-o împrejurare ce are influență asupra efectelor pe care le 
produce sau trebuie să le producă actul respectiv. 

Sunt modalitati ale actului juridic civil: 

Termenul — dies — este un eveniment, viitor şi sigur ca realizare, până la care se amână 
fie începerea, fie încetarea exerciţiului drepturilor subiective şi executării obligaţiilor 
civile. 

Prin condiţie, ca modalitate a actului juridic civil, se înţelege un eveniment viitor şi 
nesigur ca realizare, de care depinde existența (naşterea sau desfiinţarea) dreptului 
subiectiv civil şi a oblgaţiei corelative. 

Sarcina — ca modalitate a actului juridic civil — este obligaţia impusă de dispunător 
gratificatului, care constă după caz în a da, a face sau a nu face ceva, în actele cu titlu 
gratuit. 


Efectele actului juridic civil 

Prin efectele actului juridic civil se înţeleg drepturile subiective şi obligaţiile civile 
la care dă naştere, pe care le modifică sau le stinge un asemenea act. 
Aceste efecte au la bază manifestarea de voinţă a părţilor, exteriorizată în actul juridic 
respectiv, făcută cu intenţia de a produce efecte juridice. 


Principiile efectelor actului juridic civil şi excepţiile lor 
Principiul forţei obligatorii — pacta sunt servanda 

Este regula de drept consacrată în art. 969 alin. 1 C.civ.: “Convenţiile legal făcute 
au putere de lege între părțile contractante”. Pentru actele bilaterale (contracte), 

principiul forței obligatorii se mai exprimă şi în formula “convenția, contractul este legea 
părților”. 

Principul — pacta sunt servanda — cunoaşte şi el excepţii. Excepţiile de la acest 
principiu sunt acele situaţii în care efectele actului juridic civil nu se produc aşa cum au 
dorit părțile, la încheierea lui, ci independent de voinţa părţilor sau, după caz, a părţii, 
aceste efecte sunt ori mai extinse ori mai restrânse, decât cele stabilite iniţial. 

a) Drept cazuri de restrângere a forţei obligatorii sunt menţionate situaţiile în care actul 
juridic încetează înainte de termen, datorită inexistenţei unui element al său, precum: 
încetarea contractului de mandat prin moartea, punerea sub interdicţie ori 
insolvabilitatea sau falimentul mandantului ori a mandatarului, după caz; încetarea 
contractului de locaţiune când lucrul a pierit în tot, deoarece contractul este desfăcut de 
drept, întrucât locatorul nu mai poate asigura locatarului folosinţa lucrului şi nici nu 
poate fi obligat la reconstituirea, refacerea sau înlocuirea lui. 

În categoria cazurilor de extindere a forţei obligatorii includem: prorogarea 
(prelungirea) efectelor actului juridic, prin efectul legii, peste termenul convenit de părți; 
prelungirea efectelor actului cu executare succesivă atunci când, pe parcursul existenţei 
lui, intervine un caz de forță majoră care împiedică, un anumit timp, executarea 
obligaţiilor. 

Principiul irevocabilităţii actului juridic civil 

Este regula de drept consacrată de art. 969 alin. 2 C.civ., care dispune că ele 
(convențiile), nu pot fi revocate decât prin consimţământul părţilor, afară de cazurile 
autorizate de lege. 

Constituie excepţii de la irevocabilitatea actului juridic civil acele cazuri în care 
actului juridic bilateral i se poate pune capăt prin voința unei singure părți,actului 
juridic multilateral i se poate pune capăt prin voinţa uneia sau mai multor părți, dar nu 
toate, iar actului juridic unilateral i se poate pune capăt prin voinţa autorului lui. 

1. Excepţii de la irevocabilitate în categoria actelor unilaterale: retractarea renunţării la 
moştenire; consimțământul părinţilor sau, după caz al părintelui exprimat la adopția 
copilului; legatul, 
2. Excepţii de la irevocabilitate în categoria actelor bilaterale şi multilaterale: 
denunţarea contractului de închiriere a suprafețelor cu destinaţia de locuinţă la cererea 
chiriaşului, cu condiţia notificării prealabile într-un termen de 60 de zile, sau la cererea 
proprietarului ;revocarea contractului de mandat;încetarea depozitului la cererea 
deponentului;, denunțarea contractului de asigurare 
Principiul relativităţii efectelor actului juridic civil 

Acest principiu este consacrat de partea ultimă a alin. 1 din art. 969 — Convenţiile 
legal făcute au putere de lege între părțile contractante, precum şi de art. 973: 
Convenţiile produc efecte numai între părţile contractante, nu şi faţă de al treilea. 
dă naştere la drepturi şi obligaţii numai pentru părţile lui, iar actul unilateral obligă doar 
pe autorul acestuia. 
6. Veritabila excepţie de la principiul relativităţii, este stipulația pentru altul. Stipulaţia 
pentru altul sau promisiunea în favoarea unei terțe persoane, în dreptul civil este o 
convenţie prin care o parte, stipulantul, convine cu cealaltă parte promitentul pentru ca 
acesta din urmă (promitentul) să execute o prestație în favoarea unei a treia persoane, 
numit tert beneficiar. 

Nulitatea actului juridic civil 

Nulitatea este sancţiunea de drept civil, care constă în lipsirea actului juridic 
(negotium iuris) de acele efecte care sunt contrare normelor edictate pentru încheierea 
valabilă a actului juridic civil. 

Clasificare, cauze şi regim juridic. 

Clasificarea nulităţii actului juridic civil:1. în funcţie de natura interesului (general 
ori inividual) ocrotit prin dispoziţia legală încălcată la încheierea actului juridic civil, 
nulitatea e absolută şi relativă.2. În funcție de întinderea efectelor sale, nulitatea e 
parţială şi totală.3. După modul de consacrare legislativă, distingem între nulitate 
expresă (textuală) şi nulitate virtuală (implicită).4. După felul condiției de validitate 
nerespectată la încheierea actului juridic civil, se deosebeşte între nulitate de fond şi 
nulitate de formă.5. După modul de valorificare, nulităţile se împart în nulitate 
judiciară şi nulitate amiabilă. 

Cauzele de nulitate .Sunt cauze ce conduc la nulitatea actului juridic civil următoarele: 
încălcarea dispoziţiilor legale privind capacitatea de a face (de a încheia) actul juridic 
civil; lipsa ori nevalabilitatea consimţământului; nevalabilitatea obiectului actului 
juridic civil;nevalabilitatea cauzei (scopului) actului juridic civil; nerespectarea formei 
actului juridic civil, cerută ad validitatem; neresocotirea limitelor autonomiei de voință 
(ale libertăţii actelor juridice); fraudarea legii. 

Regimul juridic al nulităţii .Deosebirile de regim juridic între nulitatea absolută şi 
nulitatea relativă se pot exprima, sintetic, în felul următor 

a) dacă nulitatea absolută poate fi invocată de oricine are interes, de instanţa din 
oficiu sau de alte organe abilitate de lege, nulitatea relativă poate fi invocată, în 
principiu, numai de persoana al cărei interes a fost nesocotit la încheierea actului juridic; 

b) dacă nulitatea absolută este imprescriptibilă, nulitatea relativă este prescriptibilă; 

c) dacă nulitatea absolută nu poate fi, în principiu, acoperită prin confirmare, 
nulitatea relativă poate fi confirmată, expres sau tacit. 


Efectele nulităţii actului juridic civil. Prin efectele nulităţii actului juridic civil 
înțelegem consecinţele juridice ale aplicării sancţiunii nulităţii; respectiv urmările 
datorate desființării totale sau parţiale a unui act juridic care a fost încheiat cu 
nesocotirea dispoziţiilor legale referitoare la condiţiile sale de validitate. 

Principiile efectelor nulităţii şi excepţiile lor 

a) Enunţare principiilor efectelor nulităţii şi corelaţia dintre ele 

Din ipotezele menţionate mai sus rezultă că efectele nulităţii sunt guvernate de trei 
principii şi anume: 

1) principiul retroactivităţii (care constă în faptul că efectele nulităţii se produc din 
momentul încheierii actului juridic, respectiv, nulitatea operează atât pentru viitor cât şi 
pentru trecut; 

2) principiul repunerii în situația anterioară prin restituirea prestaţiilor efectuate în 
baza actului anulat; acest principiu este determinat prin expresia latină restitutio in 
integrum; 

3) principiul potrivit căruia anularea actului inițial atrage desființarea actului 
subsecvent; acest principiu este desemnat, prin adagiul resoluto iure dantis, resolvitur 
ius accipientis (împrumutat de la rezolutiune) 

PRESCRIPȚIA EXTINCTIVĂ 


Prin prescripţia extinctivă se înţelege stingerea dreptului la acţiune în sens 
material neexercitat în termenul stabilit de lege. 
Domeniul de aplicare al prescriptiei extinctive 

Prin domeniul prescripţiei extinctive se înţelege totalitatea drepturilor subiective 
civile ale căror acţiuni care le apără cad sub incidenţa acestei instituţii. Altfel spus, 
pentru a stabili domeniul de aplicare a prescripţiei extinctive, vor trebui declarate 
drepturile subiective civile ale căror acţiuni cad sub incidenţa prescripţiei şi a le separa 
de drepturile subiective ale căror acţiuni sunt imprescriptibile. 

Prescripţia extinctivă şi drepturile de creanţă. Drepturile la acţiune întemeiate pe 
drepturile de creanţă, indiferent de izvorul lor (acte juridice, fapte juridice licite, fapte 
juridice ilicite), sunt supuse prescripţiei extinctive. 
coroborat cu art. 21 din acelaşi act normativ, precum şi alte dispoziţii înscrise fie în 
decretul nr. 167/1958 (art. 7, art. 8, art. 11 îndeosebi), cât şi în alte acte normative 
izvoare de drept civil. 

De la principiul potrivit căruia acţiunile personale sunt supuse prescripției 
extinctive, există următoarele excepţii:acțiunea în restituirea depunerilor la Casa de 
Economii şi Consemnaţiun; acțiunea având ca obiect partea cuvenită din rezerva de 
prime în asigurările facultative de persoane. 

Prescripție extinctivă şi drepturile reale principale. În literatura de specialitate, se 
apreciază că, în domeniul drepturilor reale principale, regula o reprezintă 
imprescriptibilitatea iar prescriptibilitatea constituie excepţie. 

Sunt considerate prescriptibile extinctiv următoarele acţiuni reale: 

-acțiunea în revendicare a unui bun mobil proprietate privată; acțiunea în 
revendicare imobiliară în cazurile prevăzute de art. 498 C.civ. (avulsiunea) şi de art. 
520 C.proc.civ; acțiunea confesorie. 

Domeniul prescripţiei extinctive în cadrul drepturilor nepatrimoniale. Prin acest 
principiu se desemnează acea regulă de drept potrivit căreia protecţia acestor drepturi, 
pe calea acțiunii în justiţie, nu este limitată în timp, realizarea lor putându-se obţine 
oricând. 
personale  nepatrimoniale, legiuitorul face unele excepții: acțiunea în 
anulabilitate;acțiunea în nulitate relativă a căsătoriei pentrui vicii de consimțământ, 
acțiunea în tăgăduire;acțiunea în stabilirea paternității copilului din afara căsătoriei. 

Începutul cursului prescriptiei extinctive 


Regula generală privind începutul cursului prescripției extinctive. 

Regula generală privind începutul prescripției cunoaşte o dublă reglementare 
legislativă: în art. 7 alin. 1 din Decretul nr. 167/1958 şi în art. 1886 C. civ. Între cele 
două texte nu există deosebiri de fond, de conținut, ci numai de formulare, de redactare. 

Prin urmare regula generala privind inceputul prescriptiei extinctive, avand ca 
obiect dreptul la actiune, este aceasta: prescriptia extinctiva incepe sa curga de la data 
nasterii dreptului la actiune. 


Reguli speciale privind începutul cursului prescripției extinctive:Ipoteza 
dreptului subiectiv civil pur şi simplu (neafectat de modalități).Ipoteza dreptului 
subiectiv civil afectat de o condiție suspensivă sau de un termen suspensiv.Ipoteza 
răspunderii civile pentru fapta ilicită şi cazuri asimilate. 

Ipoteza acţiunii în declararea nulităţii relative (acţiunea în anulabilitate). 

Ipoteza răspunderii pentru viciile ascunse ale lucrului, lucrării sau construcției. 
Suspendarea cursului prescriptiei extinctive 

Prin suspendarea cursului prescripţiei extinctive se înțelege acea modificare a 
cursului acesteia ce constă în oprirea de drept a curgerii termenului de prescripţie, pe 
timpul cât durează situaţiile, limitativ prevăzute de lege, care îl pun în imposibilitate de 
a acţiona pe titularul dreptului la acţiune. 

Cauzele de suspendare a prescripției extinctive. 

Potrivit art. 13: „Cursul prescripţiei se suspendă“:a) cât timp cel împotriva căruia ea 
curge este împiedicat de un caz de forță majoră să facă acte de întrerupere;b) pe timpul 
cât creditorul sau debitorul face parte din forţele armate ale României, iar acestea sunt 
puse pe picior de război;c) până la rezomvarea reclamaţiei administrative făcute de cel 
îndreptăţit, cu privire la despăgubiri sau restituiri, în temeiul unui contract de transport 
sau de prestare a serviciilor de poştă şi telecomunicaţii, însă cel mai târziu până la 
expirarea unui termen de trei luni socotit de la înregitrarea reclamaţiei”. 

Potrivit art. 14 : „Între părinţi sau tutore şi cei ce se află sub ocrotirea lor, între 
curator şi acei pe care îi reprezintă, precum şi între orice altă persoană care, în temeiul 
legii sau al hotărării judecătoreşti, administrează bunurile altora şi cei ale căror 
bunuri sunt astfel administrate, prescripţia nu curge cât timp socotelile nu au fost date şi 
aprobate. Prescripţia nu curge împotriva celui lipsit de capacitate de exerciţiu, cât timp 
nu are reprezentant legal şi nici împotriva celui cu capacitate restrânsă, cât timp nu are 
cine să-i încuviinţeze actele. Prescripţia nu curge între soți în timpul căsătoriei”. 


Efectele suspendării cursului prescripţiei extinctive. 
Efectele generale ale suspendării cursului prescripției extinctive. 

Principalul efect al suspendării prescripţiei constă în oprirea curgerii acesteia pe 
toată durata cauzei de suspendare, prin urmare, cauza de suspendare nu intră în calculul 
termenului de prescripţie. Conform art. 15 alin. 1, după încetarea suspendării 
prescripţia îşi reia cursul, socotindu-se şi timpul scurs înainte de suspendare, făcând 
distincția între: 

ajefectul anterior cauzei de suspendare;b) efectul pe durata cauzei de 
suspendare;c)efectul ulterior cauzei de suspendare. 

Efectul special al suspendării este reglementat de art. 15 alin. 2 astfel: 
„Prescripţia nu se va împlini totuşi înainte de expirarea unui termen de 6 luni, socotit 
de la data încetării cauzei de suspendare, cu excepţia prescripţiilor mai scurte de 6 luni 
care nu se vor împlini decât după expirarea unui termen de o lună de la suspendare”. 


Întreruperea cursului prescriptiei extinctive 

Prin întrerupere se înţelege acea modificare a cursului prescripției extinctive 
care se caracterizează prin înlăturarea prescripţiei scurse înainte de apariţia unei 
cauze întreruptive şi începerea unei alte prescripţii. 


Cauzele de întrerupere a cursului prescripţie extinctive. 

Potrivit art. 16 din Decretul nr. 167/1958 “Prescripţia se întrerupe:a)prin 
recunoașterea dreptului a cărui acţiune se prescrie, făcută de cel în folosul căreia curge 
prescripţia;b) prin introducerea unei cereri de chemare în judecată ori de arbitrare, 
chiar dacă cererea a fost introdusă la o instanţă judecătorească, ori la un organ de 
arbitraj necompetent;c) Printr-un act începător de executare. 

Prescripţia nu este întreruptă, dacă s-a pronunţat încetarea procesului, dacă 
cererea de chemare în judecată sau executare a fost respinsă, anulată sau dacă s-a 
perimat ori dacă cel care a făcut-o a renunţat la ea”. 

Efectele întreruperii cursului prescripţiei extinctive 
Aceste efecte sunt determinate de art. 17 din Decretul nr. 167/1958 care stabileşte că: 
“Întreruperea şterge prescripția începută înainte de a se fi ivit împrejurarea care a 
întrerupt-o. 

După întrerupere începe să curgă o nouă prescripţie.În cazul când prescripţia a 
fost întreruptă printr-o cerere de chemare în judecată ori de arbitrare sau printr-un act 
începător de executare, noua prescripţie nu începe să curgă cât timp hotărârea de 
admitere a cererii nu a rămas definitivă sau, în cazul executării, până la îndeplinirea 
ultimului act de executare”. 

Repunerea in termenul de prescriptie 

Repunerea în termenul de prescripţie este o instituţie juridică nouă, neîntâlnită în 
Codul civil, fiind consacrată, cu caracter general, în art. 19 din Decretul nr. 167/1958, 
astfel: “Instanţa judecătorească sau organul arbitral poate, în cazul în care constată ca 
fiind temeinic justificate cauzele pentru care termenul de prescripţie a fost depăşit, să 
dispună chiar din oficiu judecarea sau rezolvarea acţiunii, ori să încuviinţeze 
executarea silită. 

Cererea de repunere în termen va putea fi făcută numai în termen de o lună de 
la încetarea cauzelor care justifică depăşirea termenului de prescripţie ”. 

Efectul repunerii în termenul de prescripţie 
În sistemul Decretului nr. 167/1958, efectul repunerii în termen constă, în esenţă, în 
socotirea prescripției ca neimplinită, deşi termenul de prescripţie a expirat, ceea ce 
echivalează, practic, cu anihilarea efectului extinctiv al prescriptiei. 


CAPACITATEA DE FOLOSINŢĂ A PERSOANEI FIZICE 


Notiune si caractere juridice, Capacitatea de folosință a persoanei fizice este 
acea parte componentă a capacităţii civile care constă în aptitudinea generală de a 
dobândi drepturi şi obligaţii civile”. 
Capacitatea de folosinţă a persoanei fizice are următoarele caractere juridice: 
- legalitatea; generalitatea;  inalienabilitatea;  intangibilitatea; egalitatea; 
universalitatea. 


Începutul capacitatii de folosinta a persoanei fizice.Capacitatea de folosinţă fiind 
aptitudinea unei persoane de a avea drepturi şi obligaţii şi aparţinând fiecărui om 
indiferent dacă are sau nu voinţă conştientă sau suficient de matură este strâns legată de 
viaţa omului. Rezultă că, încă din momentul naşterii unei persoane fizice, aceasta 
dobândeşte capacitatea de folosinţă[, capacitate care durează atâta timp cât durează viaţa 
acesteia, adică până la moarte. 

În legătură cu începutul capacităţii de folosință, regula este că aceasta se 
dobândeşte la naştere. Consacrarea legală a acestei reguli este stabilită de dispoziţiile 
art. 7 alin. 1 din Decretul nr. 31/1954 astfel: “Capacitatea de folosinţă începe la 
naşterea persoanei şi încetează odată cu moartea acesteia”. 

De la această regulă avem şi o excepţie consacrată de art. 7 alin. 2 din Decretul nr. 
31/1954 şi anume: “Drepturile copilului sunt recunoscute de la concepțiune, însă, 
numai dacă el se naşte viu”. 


Continutul capacitatii de folosinta. Conţinutul capacităţii de folosinţă, după cum 


se poate observa, se obţine prin îmbinarea a două laturi: 
- latura activă, care exprimă aptitudinea individului de a avea drepturi subiective civile; 

- lalura pasivă, care exprimă aptitudinea persoanei fizice de a avea obligaţii civile. 

Conţinutul capacităţii de folosinţă a persoanei fizice îl găsim în toate cazurile, cu 
excepția capacităţii de folosință anticipată, caz în care este avută în vedere doar 
aptitudinea de a dobândi drepturi subiective civile, iar nu şi obligaţii. 


Încetarea capacitatii de folosinta a persoanei fizice. Capacitatea de folosinţă| a 
persoanei fizice încetează odată cu încetarea însăşi a existenţei (fiinţei) acestei persoane. 
Potrivit dispoziţiilor art. 7 alin. 1 din Decretul nr. 31/1954, “Capacitatea de folosinţă 
începe la naşterea persoanei şi încetează odată cu moartea acesteia”. Din această 
dispoziţie legală rezultă că, data (momentul) morţii omului marchează sfârşitul 
capacităţii sale de folosinţă, sau altfel spus, a calităţii de subiect de drept civil. Conform 
realităților, legea civilă reglementează modul de stabilire a datei morţii pentru două 
ipoteze posibile: 

- ipoteza morţii constată fizic, direct (prin examinarea cadavrului), atât în cazul 
decesului ce are o cauză naturală, cât şi în cazul decesului ce are o cauză violentă; 

- ipoteza dispărutului, caz în care examinarea cadavrului nu este posibilă, deşi decesul 
persoanei este cert, ori aproape cert; această ipoteză este aplicată persoanei dispărute, iar 
legiuitorul a creat instituţia declarării judecătoreşti a morţii. 

Pentru ambele ipoteze, data încetării capacităţii de folosinţă a persoanei fizice coincide 
cu data morţii. 


CAPACITATEA DE EXERCIŢIU A PERSOANEI FIZICE 


Notiune si caractere juridice. În dreptul nostru civil, definția legală a capacității 
de exercițiu a persoanei fizice este dată în art. 5 alin. 3 din Decretul nr. 31/1954 
“Capacitatea de exerciţiu este capacitatea persoanei de a-şi exercita drepturile şi de a- 
şi asuma obligaţii, săvârşind acte juridice”. 

În doctrină, plecându-se. de la definiţia legală dată capacităţii de exerciţiu, 
explicându-se înţelesul expresiei “săvârşind acte juridice”, capacitatea de exerciţiu a 
persoanei fizice este definită ca fiind capacitatea de a-şi exercita drepturile şi de a-şi 
asuma obligaţii, sâvârşind personal şi singur acte juridice. 

Premisele capacităţii de exerciţiu a persoanei fizice. Din definiţia dată capacităţii 
de exerciţiu a persoanei fizice rezultă că elementele constitutive, esenţiale ale acesteia 
sunt două:1. exercitarea drepturilor civile şi asumarea de obligaţii civile;2. realizarea 
acestor operaţiuni juridice se face prin încheierea de acte juridice civile. 

Fiecare din aceste două elemente constitutive ale capacităţii de exerciţiu a omului 
presupune existenta unor premise, necesare şi obligatorii. 

Este adevărat că, pentru a se putea discuta de exercitarea drepturilor civile şi 
asumarea de obligaţii civile este necesar, în primul rând, să existe aptitudinea omului de 
a avea asemenea drepturi şi obligaţii; or, această aptitudine nu este altceva decât 
capacitatea de folosinţă a persoanei fizice. 

Existenţa capacităţii de folosinţă a persoanei fizice - ca primă premisă a capacităţii 
de exerciţiu - este asigurată pentru toate persoanele fizice; este concluzia pe care o 
impune unul din caracterele juridice ale capacităţii de folosinţă şi anume universalitatea 
sa: aparţine tuturor oamenilor. 

Al doilea element presupune existența discernământului, adică a puterii 
individului de a-şi reprezenta corect consecinţele juridice civile ale manifestărilor sale 
de voinţă; după cum este ştiut, actul juridic este o manifestare de voinţă săvârşită cu 

intenţia de a produce efecte juridice adică de a crea, modifica ori stinge un raport 
juridic. 

De esenţa actului juridic este existența capacităţii, a puterii omului de a-şi 
reprezenta consecințele juridice ale manifestării sale de voință; existenţa 
discernământului de o anumită stare a minţii omului lipsa discernămintului, în general a 
celui juridic, în special, se poate datora vârstei omului, fie unei maladii psihice. 

Felurile capacităţii de exercițiu ale persoanei fizice. În funcţie de existenţa şi 
calitatea discernământului omului, există trei feluri (categorii) ale capacităţii de 
exerciţiu a persoanei fizice: 

- lipsa capacităţii de exerciţiu: sunt lipsiţi de capacitatea de exerciţiu: 

1) minorii sub 14 ani; 2) interzisul judecătoresc; 

- capacitatea de exerciţiu restrânsă: din această categorie fac parte minorii între 14 şi 
18 ani; 

- capacitatea de exerciţiu deplină: au deplină capacitate de exerciţiu cei care au împlinit 
vârsta de 18 ani şi femeia care s-a căsătorit înainte de 18 ani 


Caractere juridice. Enumerare şi conţinut. În determinarea caracterelor juridice 
ale capacităţii de exerciţiu a persoanei fizice trebuie să ţinem seama de două idei de 
bază în această privinţă. În primul rând, este de observat că, din calitatea capacităţii de 
exerciţiu a persoanei fizice de a fi o parte a capacităţii civile decurge consecinţa 
conform căreia toate caracterele juridice generale ale capacităţii civile (legalitatea, 
generalitatea, inalienabilitatea şi intangibilitatea), sunt şi caractere juridice ale 
capacităţii de exerciţiu. 


Lipsa capacitatii de exercitiu a persoanei fizice. Lipsa unei maturităţi psihice 
suficiente este cauza determinantă a lipsirii unor categorii de persoane fizice de 
capacitatea de exerciţiu. 

În conformitate cu prevederile art. 11 alin. 1 din Decretul nr. 31/1954: “Nu au 
capacitate de exercițiu:a) minorul care nu a împlinit vârsta de 14 ani,b) persoana pusă 
sub interdicţie. 

Prin urmare, există, în dreptul nostru civil, două categorii de persoane fizice lipsite 
de capacitatea de exercițiu: minorul sub 14 ani şi persoanele puse sub interdicţie 
judecătorească. 

După cum se poate observa, această enumerare este /imitativă şi, potrivit dreptului 
civil român, nu există alte persoane fizice lipsite de capacitatea de exerciţiu. 

“Pentru cei ce nu au capacitate de exerciţiu, actele juridice se fac de reprezentanţii lor 
legali”. Caracteristic pentru persoanele lipsite de capacitatea de exerciţiu este faptul că 
ele nu pot participa personal la încheierea actelor juridice, ci numai prin reprezentare. 
Pentru minorii până la 14 ani, reprezentarea legală este asigurată, după caz, de părinţi 
sau tutore, şi prin tutore pentru persoana pusă sub interdicţie. 

Pentru persoana pusă sub interdicţie judecătorească, dispoziţiile art. 147 din Codul 
familiei dispun: “regulile privitoare la tutela minorului, care nu a împlinit vârsta de 14 
ani, se aplică şi în cazul turelei celui pus sub interdicţie, în măsura în care legea nu 
dispune altfel”, deci, aşa cum am mai arătat, persoana pusă sub interdicţie este 
reprezentată de tutore. 


Încetarea lipsei capacităţii de exerciţiu a persoanei fizice. Pentru minorul sub 
14 ani, starea de lipsă a capacităţii de exerciţiu încetează în următoarele cazuri: 1) 
împlinirea vârstei de 14 ani, când dobândeşte capacitatea de exerciţiu restrânsă 2) 
moartea (fizică constatată ori judecătoreşte declarată) 

Pentru interzisul judecătoresc, starea de lipsă a capacităţii de exerciţiu încetează prin: 1) 
ridicarea interdicţiei judecătoreşti; 2) moartea (fizică constatată ori judecătoreşte 
declarată). 


Capacitatea de exercitiu restransa 

Textul principal care reglementează capacitatea de exerciţiu restrânsă este art. 9 din 
Decretul nr. 31/1954, care prevede: “Minorul care a împlinit vârsta de 14 ani are 
capacitatea de exerciţiu restrânsă “. 

Actele juridice ale minorului cu capacitate de exerciţiu restrânsă “se încheie de 
către acesta, cu încuviințarea prealabilă a părintelui sau tutorelui ”. 

Plecînd de la dispozițiile legale care o reglementează, capacitatea de exercițiu 
restrânsă a persoanei fizice poate fi definită ca fiind aptitudinea minorului de 14 — 18 
ani de a dobândi şi exercita drepturi civile şi de a-şi asuma şi executa obligaţii civile 
prin încheierea, personal, a anumitor acte juridice civile. 

Capacitatea de exerciţiu restrânsă nu se poate dobândi decât într-un singur mod: 
prin împlinirea de către minor a vârstei de 14 ani. Acesta este sensul art. 91 din 
Decretul nr. 31/1954: “Minorul, care a împlinit vârsta de 14 ani, are capacitatea de 
exercițiu restrânsă “. 

Capacitatea de exerciţiu restrânsă este o capacitate de tranziţie, iar conţinutul 
capacităţii de exerciţiu restrânsă decurge din caracteristica acesteia de a constitui 
tranziția între prima fază - lipsa capacităţii de exerciţiu şi a treia — deplina capacitate de 
exerciţiu; deci, această capacitate, poate fi socotită ca anticamera deplinei capacităţi de 
exerciţiu a persoanei fizice. 

Din punctul de vedere al legăturii lor cu capacitatea minorului ce are vârsta între 14 
şi 18 ani, actele juridice civile pot fi împărţite în următoarele patru categorii: 

a) Minorul de 14 - 18 ani poate încheia valabil, personal şi singur unele acte marunte, 
acte de conservare. 

b) Minorul cu capacitatea de exerciţiu restrânsă poate încheia valabil, numai cu 
încuvinţarea prealabilă a ocrotitorului legal, acte de administrare, atât cele privitoare la 
un bun (ut singuli), cât şi cele care privesc patrimoniul minorului precum: contractul 
privind repararea unui bun, închirierea unui bun”. 

c) Minorul cu capacitate de exerciţiu restrânsă poate încheia personal acte juridice 
civile, dar sub condiţia dublei încuviinţări. Intră în această categorie actele de 
dispoziţie, precum actele având ca obiect înstrăinarea unui bun, grevarea cu o sarcină 
reală (gaj, ipoteca) renunţarea la un drept. 

d) Minorul cu capacitate de exerciţiu restrânsă nu poate încheia sub nici o formă, nici 
chiar cu dubla încuviinţare prealabilă, acte de donaţie şi nici să garanteze obligația 
altuia. 

“Este oprit să se încheie acte juridice între tutore, soţul, o rudă în linie dreaptă ori fraţi 
sau surorile tutorelui, de o parte şi minorul de alta ” (art. 128 C. fam.). 


Încetarea capacităţii de exerciţiu restrânsă.Capacitatea de exerciţiu restrânsă 
încetează în următoarele cazuri: când se dobândeşte capacitate de exerciţiu deplină (la 
împlinirea vîrstei de 18 ani); dacă femeia se căsătoreşte înainte de împlinirea vârstei de 
18 ani (de la 16 ani, iar, în anumite condiţii chiar de la 15 ani), când, de asemenea, 
aceasta dobândeşte deplina capacitate de exercițiu;când minorul cu capacitate de 
exerciţiu restrânsă este pus sub interdicţie judecătorească (va fi în situaţia de lipsit de 
capacitatea de exerciţiu); prin moarte (când încetează şi capacitatea de folosinţă). 

Capacitatea de exercitiu deplina 

Formând regula în materie, capacitatea de exercițiu deplină a persoanei fizice poate fi 
definită ca aptitudinea omului de a dobândi şi exercita drepturile civile şi de a-şi asuma 
şi executa obligaţiile civile prin încheierea -personal şi singur - a tuturor actelor 
juridice civile. Deplina capacitate de exerciţiu, aşa cum rezultă din definiţie, prezintă 
trei trăsături caracteristice:a) persoana fizică încheie personal actele juridice civile,b) 
persoana fizică încheie singură actele juridice civile, fără vreo încuviinţare prealabilă; c) 
persoana fizică poate încheia toate actele juridice civile. 

Potrivit art. 8 din Decretul nr. 31/1954 “Capacitatea deplină de exerciţiu începe de 
la data când persoana devine majoră. Persoana devine majoră la împlinirea vârstei de 
18 ani. Minorul care se căsătoreşte dobândeşte, prin aceasta, capacitatea deplină de 
exerciţiu”. 

Conţinutul capacităţii de exerciţiu deplină a persoanei fizice se exprimă sintetic, în 
chiar definitia acestei capacităţi: aptitudinea omului de a-şi exercita (şi dobândi, 
implicit) drepturile civile şi de a-şi asuma (şi executa, implicit) obligaţiile civile prin 
încheierea, personal şi singur a oricărui act juridic civil, care nu-i este oprit de lege. 

În sistemul nostru legislativ, în vigoare, capacitatea de exerciţiu deplină a persoanei 
fizice încetează în următoarele cazuri:a) odată cu încetarea capacităţii de folosinţă (prin 
moarte);b) prin punerea sub interdicţie judecătorească;c) prin anularea căsătoriei, mai 
înainte ca femeia să fi împlinit 18 ani;d) în cazul căsătoriei putative, dacă femeia a fost 
de bună-credinţă la încheierea acesteia şi dacă hotărârea de anulare rămâne definitivă şi 
irevocabilă mai înainte ca aceasta să fi împlinit vârsta de 18 ani. 


NOȚIUNEA, CLASIFICAREA PERSOANEI JURIDICE, 
ELEMENTELE CONSTITUTIVE ŞI FUNDAMENTUL 
JURIDIC 


Calitatea de subiect de drept civil poate aparţine nu numai individului. ci, în 
anumite condiţii stabilite de lege, şi unor grupări de oameni. Conceptul de persoană 
juridică a fost creat pentru a desemna această ipostază a subiectului de drept. Legiuitorul 
nu formulează o definiţie legală a persoanei juridice. Legislaţia civilă precizează doar 
condiţiile în prezenţa cărora o grupare de oameni dobândeşte personalitate juridică. şi 
implicit devine subiect de drept distinct de persoanele fizice care o alcătuiesc, precum şi 
de alte asemenea grupări. 

Luând în considerare toate reglementările legale în vigoare, persoana juridică 
poate fi definită ca acel subiect de drept creat de alte persoane care, întrunind 
condiţiile cerute de lege, este titular de drepturi subiective şi obligaţii civile. 

Prin această definiţie considerăm că se redă ceea ce este esenţial privind noţiunea de 
persoană juridică, fără a o încărca cu elemente inutile, care de altfel se subînţeleg. 
Criterii de clasificare. Utilitatea grupării persoanelor juridice după diferite criterii 
ştiinţifice, constă în posibilitatea acestor subiecte de drept de a participa la multitudinea 
de raporturi juridice. 

Se pot stabili o mulţime de criterii după care se disting aceste subiecte de drept 
între ele, după care se pot împărţi în grupe şi subgrupe. 

Din multitudinea de criterii posibile, enunțate în literatura de specialitate, reținem 
următoarele: 

a) După domeniul dreptului de care aparţin, distingem între persoane juridice de 
drept public şi persoane juridice de drept privat. 


22 


Sunt persoane juridice de drept public: Statul român; Organele puterii legislative; 
Organele puterii executive; Organele autorităţii judecătoreşti; Instituţiile de stat; Agenţii 
economici de stat. 

Sunt persoane juridice de drept privat: Partidele politice; Sindicatele; Cultele 
religioase; Organizațiile cooperatiste; Asociaţiile şi fundaţiile; Societăţile comerciale. 

b) După forma dreptului de proprietate ca temei al patrimoniului, distingem 
următoarele categorii de persoane juridice:- persoane juridice care au la bază 
proprietatea publică, cum sunt: statul sau unităţile administrativ-teritoriale; - persoane 
juridice care au la bază proprietatea mixtă, cum sunt: diferitele societăţii şi fundaţii cu 
astfel de patrimoniu, dar şi statul şi unităţile administrativ-teritoriale pot deţine şi 
proprietate publică şi proprietate privată.- persoane juridice care au la bază exclusiv 
proprietatea privată. Intră în această categorie; Societăţile comerciale constituite în baza 
Legii nr.31/1990, diferite organizaţii cooperatiste, cele mai multe asociaţii şi fundaţii 
fără scop patrimonial, partidele politice, cultele religioase. 

c) În funcție de natura scopului lor, persoanele juridice pot fi împărţite în:- 
persoane juridice cu scop patrimonial (economic, lucrativ) cum sunt regiile autonome, 
societățile comerciale, organizaţiile cooperatiste, care în general urmăresc realizarea 
unor acte de comerţ;- persoane juridice cu scop nepatrimonial, cum sunt instituţiile de 
stat, partidele politice, sindicatele, cultele religioase, diferitele asociaţii, fundaţiile. 

d) După naționalitatea lor persoanele juridice se împart în:- persoane juridice 
române, fiind constituite după cerinţele legii române; - persoane juridice străine, fiind 
constituite în condiţiile legii locului unde au fost înfiinţate, dar care în condiţiile legii 
romîne pot desfăşura activităţi pe teritoriul României. 

e) După modul lor de înfiinţare distingem între: - persoane juridice constituie 
prin act de dispoziţie (lege, act administrativ) al organului competent, cum sunt organele 
puterii de stat, regiile autonome, societăţile comerciale cu capital integral de stat;- 
persoane juridice care se înființează prin act juridic de asociere, cum sunt societăţile 
comerciale cu capital privat, organizaţiile cooperatiste, asociaţiile. 

Elementele c onstitutive ale persoanei juridice 

Textul legal cu valoare de principiu, care stabileşte elementele constitutive ale 
persoanei juridice, în dreptul civil, este art. 26 lit. e din Decretul nr. 31/1954 potrivit cu 
care este persoană juridică, în condiţile legii, “orice organizaţie care are o organizare 
de sine stătătoare şi un patrimoniu propiu afectat realizării unui anume scop obştesc. ” 
Altfel spus, legea noastră civilă condiţionează existenţa calităţii de persoană juridică de 
întrunirea cumulativă a trei elemente sau cerințe, şi anume (folosind terminologia 
textului menţionat): 1) o organizare de sine stătătoare; 2) un patrimoniu propiu; 3) un 
anume scop propriu. 


Caracteristicile, conţinutul şi importanţa juridică a elementelor constitutive 
Caracteristicile elementelor constitutive. 

Din textul art. 26 lit. e) rezultă că trăsăturile caracteristice ori caracterele acestor 
elemente constitutive sunt  urm|toarele:caracter general, caracter legal, caracter 
cumulativ; caracter exclusiv; 

Conţinutul elementelor constitutive ale persoanei juridice. 

a) Organizarea propie. Făcând aplicaţia definiţiei acestui element constitutiv în 
general, vom spune că prin "organizare proprie” ori “organizare de sine stătătoare” 
înţelegem acel element constitutiv al calității de persoană juridică care constă în 
structura colectivului ei, potrivt unor norme stabilite de lege, în aşa fel încât aceasta să- 
şi desfăşoare activitatea ca un tot unitar, în vederea realizării scopului său. 

Imponanţa primului element constitutiv al persoanei juridice a fost relevată, 
sintetic, în literatura de specialitate în felul următor: "Datorită organizării de sine 
stătătoare. persoana juridică are posibilitatea să participe la raporturile juridice ca un tot 
unitar, iar nu ca ceva amorf” 

b. Patrimoniu propriu. Ţinând seama de definițiile date patrimoniului în literatura 
de specialitate, vom spune că prin “patrimoniu propriu” înţelegem acel element 
constitutiv al calităţii de persoană juridică care constă în totalitatea drepturilor şi 
obligaţiilor patrimoniale, distincte de ale altor subiecte de drept, care permit persoanei 
Juridice să participe la raporturile juridice şi în consecinţă, să aibă o răspundere 
patrimonială proprie. 

Ca şi la persoana fizică, patrimoniul propriu al persoanei juridice, este format din 
două laturi: cea activă, cuprinzând drepturile patrimoniale (reale ori de creanţă) şi cea 
pasivă, cuprinzînd obligaţiile patrimoniale (contractuale ori extracontractuale). 

Patrimoniul propiu şi distinct are importanță deosebită în toată perioada 
constituirii, existenței şi activităţii persoanei juridice precum şi în faza de lichidare. El 
este suportul material al calităţii de subiect de drept distinct, permiţănd intervenirea în 
situaţiile date a răspunderii patrimoniale proprii a subiectului de drept. Persoana juridică 
răspunde, cu unele excepţii, numai cu patrimoniul său pentru obligaţiile asumate de ea. 

În lipsa unui patrimoniu distinct de al membrilor săi, persoana juridică ce se cere 
a fi înregistrată nu va putea realiza acţiunile propuse. 

c. Scopul propiu. Scopul propriu este acel element constitutiv al persoanei juridice 
care concretizează pentru fiecare entitate felul sau obiectul său de activitate. Pentru a fi 
valabil, scopul persoanei juridice trebuie să îndeplinească următoarele condiţii:să fie în 
concordanţă cu prevederile legale; să fie determinat;să fie în concordanţă| cu interesul 
public, general. 

Scopul propriu, ca element constitutiv al persoanei juridice, prezintă importanţă 
sub mai multe aspecte. 

În primul rând, scopul propriu este acel element constitutiv care explică şi justifică 
raţiunea înființării persoanei juridice. Apoi, după cum s-a subliniat în literatura de 
specialitate, scopul propriu este elementul care justifică prezenţa celorlalte două 
elemente constitutive, întrucât organizarea proprie cât şi patrimoniul propriu sunt strâns 
legate de îndeplinirea scopului persoanei juridice. 

În al treilea rînd, scopul este elementul care determină întinderea capacităţii civile 
a persoanei juridice: în consecinţă, în raport cu concordonanţa faţă de acest element se 
apreciază în concret valabilitatea actelor juridice încheiate de persoana juridică. În 
înţelegerea exactă a acestui aspect trebuie să se ţină seama atît de obiectul de activitate 
(scopul) iniţial stabilit, cât şi de modificările conţinutului ori întinderii lui; această 
subliniere prezintă importanță mai ales în prezent, când, odată cu trecerea la economia 
de piaţă, orice persoană juridică trebuie să se adapteze la cerinţele pieţei libere. 


ÎNFIINŢAREA PERSOANEI JURIDICE 


Noţiunea şi rolul statului în înfiinţarea persoanelor juridice şi reglementare. 
Expresia „Înfinţarea persoanelor juridice” este susceptibilă de două înţelesuri: într-un 
prim sens, se desemnează actul sau actele juridice prin care legea recunoaşte efectul 
creator de persoană juridică; în al doilea sens, se desemnează ansamblul operatiunilor 
juridice de îndeplinirea cărora legea condiţionează crearea persoanei juridice. 

Ținând seama de cele arătate şi de legislaţia în vigoare, putem reţine că prin 
înființarea persoanei juridice înțelegem crearea unui subiect colectiv de drept civil, în 
condiţile stipulate de lege. 

Reglementarea înfiinţării persoanelor juridice se exprimă, de legea dată în două 
categorii de dispoziţii: a) dispoziţii generale şi b) dispoziţii speciale. 

Normele generale privind înfiinţarea persoanelor juridice sunt cuprinse, mai întâi, 
cum e firesc, în Constituţie şi apoi în decretul nr. 31/1954 care este, după cum se ştie, 
legea generală sau dreptul comun în materie de persoane juridice. 

Legea fundamentală a ţării reglementează, primar, înfiinţarea, organelor statului 
din cele trei categorii: ale puterii legislative, ale puterii executive şi judecătoreşti. 

Decretul nr. 31/1954 conţine norme generale privind înfiinţarea persoanelor 
juridice în art. 28. Potrivit acestei norme cu caracter de normă generală în materie, 
persoana juridică se înfiinţează:înfiinţarea prin actul de dispoziţie al organului de stat 
competent;înfiinţarea prin actul de înfiinţare recunoscut; înființarea prin actul de 
înfiinţare autorizat; înfiinţarea prin alt mod prevăzut de lege. 

Normele speciale privind înfiinţarea persoanelor juridice sunt consacrate de legile 
speciale aplicabile diferitelor categorii de persoane juridice, dintre care sunt de 
menţionat aici următoarele: 

Continutul modurilor de infiintare 
1. Înființarea persoanelor juridice prin “actul de dispoziţie al organului de stat 
competent” 

În concepţia Decretului nr.31/1954 — modul de înfiiţare prin actul de dispoziţie al 
organului de stat competent a fost rezervat înfiinţării persoanelor juridice de stat. 

În concluzie, putem spune că, “prin act de dispoziție al organului de stat 
competent *, care are ca efect înfiinţarea persoanei juridice, înţelegem, după caz: lege 
adoptată de Parlamentul României, hotărâre sau Ordonanţă a Guvernului, hotărâre a 
Consiliului judeţean sau local. 


2 Înfiinţarea persoanelor juridice prin “actul de înființare recunoscut”. 

Acest mod de înfiinţare a persoanei juridice, prevăzut de art. 28 lit. b din Decretul nr. 
31/1954 a fost rezervat pentru organizaţiile cooperatiste şi unităţile lor anexe. Este 
concluzia ce rezultă din art. 30 din Decret, potrivit căruia: “Organizațiile cooperatiste” 
precum şi instituţiile şi întreprinderile anexe, create de acestea, sunt persoane juridice 
prin recunoaşterea înfiinţării lor de către organele şi în condiţiile prevăzute de lege”. 

În legislaţia adoptată după 1989, acest mod de înfiinţare este consacrat în Decretul-lege 
nr. 66/1990 privind organizarea şi funcţionarea cooperaţiei meşteşngăreşti şi Legea nr. 
109/1996 privind organizarea cooperaţiei de consum şi de credit. 

Înfiinţarea unei persoane juridice cooperatiste, presupune adoptarea următoarelor 
acte: aclul de constituire, adoplat de adunarea generală, conferinţă ori congres, după 
caz; statutul organizaţiei; aceste două acte alcătuiesc ceea ce se numeşte generic “actul 
de înfiinţare”; actul recunoaşterii în vederea înfiinţării prin care se verifică în principiu 
legalitatea (iar nu oportunitatea) actului de înfiinţare. 

Dacă acestea sunt cumponentele modului de înfiinţare “prin actul de înființare 
recunoscut”, este de reţinut că, înfiinţarea completă a persoanei juridice mai presupune 
o operaţiune juridică, şi anume înregistrarea la organul de stat prevăzut de lege (de 
regulă, la organul fiscal) şi înmatricularea la Registrul comerţului (conform legii 
26/1990 privind registrul comerţului şi O.G. nr. 76/2001 privind simplificarea unor 
formalităţi administrative pentru înregistrarea şi autorizarea funcţionării comercianților). 


3. Înființarea persoanelor juridice prin “actul de înființare autorizat” 

Persoanele juridice cărora li se aplică acest mod de înfiinţare sunt prevăzute, 
generic, în art.3l din Decretul nr.31/1954, în următoarea formulare: "Organizațiile 
obşteşti, ca sindicatele, uniunile de scriitori, artişti sau compozitori, asociaţiile cu scop 

nepatrimonial, precum şi instituţiile şi întreprinderile anexe create de acestea sunt 
persoane juridice, dacă au autorizarea prealabilă a înfiinţării lor, dată de către 
organele şi condiţiile prevăzute de lege”, partea ultimă a textului “în condiţiile 
prevăzute de lege”. Începând cu anul 1990, acest mod de înfiinţare a persoanelor 
Juridice a suferit numeroase modificări, în sensul reglementării, printre mai multe acte 
normative, a categoriilor de persoane juridice conţinute în art. 31 din Decretul nr. 31 
/1954. 

Înfiinţarea persoanei juridice “prin actul de înființare autorizat” cuprinde 
următoarele acte juridice: actul de constituire care, de regulă, este “contract de 
societate” ori “contract de asociere”, încheiat în forma autentică notarială (cum prevăd 
Legile nr. 31/1990 şi nr. 36/1991); statutul societăţii, asociaţiei etc. (de regulă, tot în 
formă autentică); împreună, aceste două acte alcătuiesc “actul de înființare” (denumit 
“act constituliv”, în cazul societăţilor comerciale), autorizarea, care este actul ce 
provine fie de la justiţie, fie de la un organ al puterii executive, după caz. 

De reţinut că aceste trei acte trebuie întrunite cumulativ. Pentru completa înfiinţare 
a persoanei juridice, supuse acestui mod de înfiinţare, se mai cere uneori, de către lege, 
să se îndeplinească încă o operaţiune juridică: înmatriculare, înregistrare ori înscriere, 
după caz (această formalitate condiţionează, de regulă, dobândirea capacităţii de 
folosinţă deplină de către persoana juridică). 


4. Înfiinţarea persoanelor juridice “printr-un alt mod reglementat de lege "Art. 28 lit. 
d din Decretul nr. 31/1954 prevede că persoana juridică poate lua fiinţă “printr-un alt 
mod reglementat de lege”. Acestui text i s-au dat interpretări diferite, în doctrină, 
avându-se în vedere şi reglementările apărute ulterior Decretului nr. 31/1954; în raport 
cu legislaţia în vigoare la un moment dat, s-a apreciat sfera de aplicare a acestei 
dispoziţii. 

De lege lata, sunt supuse, între altele, înfiinţării „printr-un alt mod reglementat de lege” 
următoarele categorii de persoane juridice: statul român; acesta este declarat, direct de 
către lege ca având calitate de persoană juridică (art. 25 în Decretul nr. 31/1954); 
desigur, înfiinţarea unui stat este supusă nu unor norme de drept civil, ci normelor de 
drept constituţional; misiunile diplomatice şi oficiile consulare; potrivit “articolului 
unic” al Legii nr. 37/1991: „înfiinţarea, desfiinţarea şi schimbarea rangului misiunilor 
diplomatice şi oficiilor consulare se fac prin decret al Preşedintelui României, la 
propunerea Guvernului”; astfel încât acest mod poate fi numit: înfiinţarea “prin actul 
şefului statului român la propunerea guvernului ţării”, se poate observa că, în acest 
mod de înfiinţare, există două acte juridice succesive: 1) propunerea Guvernului; 2) 
decretul prezidenţial; 


CAPACITATEA DE FOLOSINŢĂ A PERSOANEI JURIDICE 


Notiunea capacitatii de folosinta a persoanei juridice.Fiind subiect de drept, 
persoana juridică are capacitate de folosinţă în temeiul legii. Prin prisma acestui element 
component al capacităţii civile, este indiscutabil că cel mai important aspect constă în 
apartenenţa juridică a oricărei persoane juridice la această mare categorie de subiecte de 
drept. Calitatea de persoană juridică şi capacitatea de folosinţă sunt inseparabile. 

In literatura de specialitate capacitatea de folosinţă a persoanei juridice a fost 
definită ca “fiind acea parte a capacităţii civile a subiectului colectiv de drept civil care 
constă în aptitudinea sa de a avea drepturi şi obligaţii civile”.Capacitatea de folosinţă a 
persoanei juridice se caracterizează prin: legalitate, inalienabilitate, intangibilitate, 
generalitate şi specialitate. 

Inceputul capacitatii de folosinta a persoanei juridice 

Dispoziţii generale privind începutul capacităţii de folosință a persoanei juridice. 
După ce în art. 32 se dispune că “Persoanele juridice sunt supuse înregistrării sau 
înscrierii, dacă legile care le sunt aplicabile reglementează această înregistrare sau 
înscriere” în alin. | şi 2 ale art. 33 este stabilită data dobândirii capacităţii de folosinţă, 
pe baza distincţiei între: 1) persoanele juridice supuse înregistrării şi 2) celelalte 
persoane juridice, nesupuse înregistrării. De menţionat că, pentru fiecare din aceste două 
categorii există regula dobândirii capacităţii de folosință de la o anumită dată. 

Într-adevăr art. 33 în alin. 1 şi 2 dispune “Persoanele juridice care sunt supuse 
înregistrării au capacitatea de a avea drepturi şi obligaţii de la data înregistrării lor. 

Celelalte persoane juridice au capacitatea de a avea drepruri şi obligaţii, după 
caz, potrivit dispoziţiilor art. 28, de la data actului de dispoziţie care le înființează, de 
la data recunoaşterii ori a autorizării înfiinţării lor sau de la data îndeplinirii oricărei 
alte cerinţe prevăzute de lege” 

Instituind prin alin. 1 şi 2 cele două reguli privind dobândirea capacitătii de 
folosinţă - de la data înregistrării, respectiv de la o altă dată - art. 33 din Decretul nr. 
31/1954 adaugă, în alineatul final: “Cu roate acestea, chiar înainte de data înregistrării 
sau de data actului de recunoaştere ori de data îndeplinirii celorlalte cerinţe ce ar fi 
prevăzute, persoana juridică are capacitate chiar de la data actului de înființare cât 
priveşte drepturile constituite în favoarea ei, îndeplinirea obligaţiilor şi a oricaror 
măsuri preliminare ce ar fi necesare, dar numai întrucât sunt cerute pentru ca persoana 
juridică să ia fiinţă în mod valabil. 

Din aceste dispoziţii de principiu ale Decretului nr. 31/1954, rezultă că, în 
concepția legiuitorului, există un început al capacităţii de folosinţă depline (alin. 1 şi 2) 
şi un început al capacității de, folosintă anticipată. (alin. 3). 


Incetarea capacitatii de folosinta a persoanei juridice.Capacitatea de folosinţă 
anticipată a persoanei juridice încetează o dată cu dobândirea capacităţii de folosință 
deplină de către subiectul de drept respectiv, moment care coincide cu dobândirea 
personalităţii juridice. 

Încetarea capacităţii de folosinţă deplină, în lipsa unui text legal care să prevadă 
expres momentul sfârşitului acestei capacităţi, se produce pe data încetării fiinţei 
persoanei juridice. Este ceea ce rezultă din cuprinsul art. 40 al Decretului nr. 31/1954, 
potrivit căruia “Persoana juridică încetează de a avea fiinţă prin comasare, divizare 
sau dizolvare”. După cum s-a remarcat în literatura de specialitate, termenul ființă 
desemnează în context, capacitatea de folosinţă. 


CAPACITATEA DE EXERCIŢIU A PERSOANEI JURIDICE 


Notiunea capacitatii de exercitiu a persoanei juridice.Semnificaţia juridică a 
acestei componente a capacităţii civile este, în cazul persoanei juridice, aceeaşi ca în 
cazul persoanei fizice. Întrucât dreptul nu poate fi decât o ordine raţională introdusă în 
societate prin sistematizarea activităţilor care se pot manifesta în ea, tot rațiunea trebuie 
să ne călăuzească când dorim să observăm cum o persoană juridică, căreia îi este 
recunoscută aptitudinea de a avea drepturi şi obligaţii, şi se deosebeşte ca entitate 
juridică distinctă de persoanele fizice ce o alcătuiesc, se manifestă în raporturi juridice 
civile (sau de altă natură) în vederea realizării scopului pe care şi l-a propus, determinat 
prin lege actul de înfiinţare sau statut. 

Considerând persoana juridică ca subiect de drept distinct, legea presupune o 

asemenea organizare a ei, încât şi acest subiect de drept să-şi exprime voinţa juridică 
proprie, atunci când intră în raporturi juridice cu alte subiecte de drept, prin încheierea 
de acte juridice, şi astfel legea conferă şi subiectului colectiv de drept capacitate de 
exerciţiu. 
Aşa cum persoana fizică, pentru a încheia acte juridice valabile, trebuie să aibă o voinţă 
conştientă, pentru a-şi da seama de consecinţele acestor acte, tot astfel şi persoana 
juridică, pentru a participa la circuitul civil, trebuie să manifeste o voinţă conştientă care 
se realizează prin intermediul organelor de conducere. Între-adevăr, legiuitorul s-a oprit 
la soluţia considerării voinţei organului de conducere a persoanei juridice, ca fiind 
voinţa subiectului colectiv de drept. 

Recunoaşterea capacităţii de exerciţiu a persoanei juridice este (ca şi în cazul 
persoanei fizice) opera legiuitorului şi se pune în valoare prin participarea la circuitul 
civil. În acest sens Decretul nr. 31/1954 prin art, 5 alin. 3, defineşte capacitatea de 
exerciţiu ca fiind "capacitatea persoanei de a-şi exercita drepturile şi de a-şi asuma 
obligaţii, săvârşind acte juridice”. 

Ținând seama de dispoziţiile art. 5 alin. 3 din Decretul nr. 31/1954 şi prevederile art. 35 
alin. 1 şi 2 din acelaşi act normativ (“persoana juridică îşi exercită drepturile şi 
obligațiile prin organele sale. 

Actele juridice făcute de organele persoanei juridice, în limitele puterilor ce le-au 
fost conferite, sunt actele persoanei juridice însăşi”.), ca şi de faptul că, după cum am 
arătat, capacitatea de exerciţiu este un element din strucrura capacităţii civile, putem 
defini capacitatea de exerciţiu a persoanei juridice ca fiind acea parte a capacităţii sale 
civile care constă în aptitudinea de a dobândi şi exercita drepturile civile şi de a-şi 
asuna şi îndeplini obligaţiile civile, în limitele puterilor ce i-au fost conferite, prin 
încheierea de acte juridice, de către organele sale de conducere. 


ÎNCEPUTUL, CONŢINUTUL ŞI ÎNCETAREA CAPACITĂȚII DE 
EXERCIȚIU A PERSOANEI JURIDICE 


Începutul capacităţii de exerciţiu a persoanei juridice. Dacă începutul capacităţii 
de folosinţă a persoanei juridice este reglementat expres, pentru începutul capacităţii de 
exerciţiu nu există dispoziţii legale care să rezolve problema momentului iniţial al 
acesteia. 

Titulara capacităţii de exerciţiu este însăşi persoana juridică, ca subiect de drept 
civil distinct;numai punerea în valoare a acestei capacităţi se face prin organele de 
conducere ale persoanei juridice; prin urmare, capacitatea de exerciţiu a persoanei 
Juridice-care înseamnă aptitudinea sa de a dobândi şi exercita drepturile sale civile şi de 
a-şi asuma şi exercita obligaţiile civile, prin încheierea de acte juridice civile-nu trebuie 
confundată cu organele de conducere ale persoanei juridice, care constau într-un 
colectiv de persoane fizice ori o singură persoană fizică, investit(ă) cu atribuţii de organ 
de conducere; dacă recunoaşterea capacităţii de exerciţiu a persoanei juridice este opera 
legii (fiind un aspect al legalității capacităţii sale civile) desemnarea organelor de 
conducere este efectul unur acte juridice individuale 

În concluzie,.capacitatea de exerciţiu, care aparţine persoanei juridice se dobândeşte 
de la data înfiinţării ei, iar exerciţiul acestei capacităţi, poate fi marcat de mai multe 
momente, succesive, care sunt datele desemnării efective a organelor de conducere. 


28 


Conţinutul capacităţii de exerciţiu şi limitele sale. 

Conţinutul sau întinderea capacităţii de exerciţiu a persoanei juridice se exprimă 
prin ansamblul de atribuţii şi competenţa de a încheia acte juridice, ce rezultă din chiar 
definiţia acestei capacităţi; aptitudinea de a dobândi şi exercita drepturile şi de-şi asuma 
şi îndeplini obligaţiile civile, prin încheiera actelor juridice de către organele de 
conducere. 

Ca şi conţinutul capacităţii sale de folosinţă şi conţinutul capacităţii de exerciţiu a 
persoanei juridice este format din latura activă - constând în aptitudinea de a dobândi şi 
exercita drepturi civile prin încheierea de acte juridice, -şi latura pasivă, constând în 
aptitudinea de a-şi asuma şi îndeplini obligaţii civile prin încheierea de acte juridice 
civile, de către organele sale de conducere. 


Încetarea capacităţii de exerciţiu a persoanei juridice. 
Chiar în lipsa unui text legal expres în acest sens, literatura de specialitate admite, 
constant, că data încetării capacităţii de exerciţiu a persoanei juridice este chiar data 
încetării capacităţii sale de folosinţă care, la rândul ei, încetează o dată cu încetarea 
fiinţei persoanei juridice. 


REORGANIZAREA PERSOANEI JURIDICE 


Notiune, forme si efecte. Având în vedere precizările literaturii de specialitate şi pe 
baza dispoziţiilor ce formează sediul materiei vom defini reorganizarea ca fiind 
“operaţiunea juridică ce cuprinde cel puţin două persoane juridice şi care produce 
efecte creatoare, modificatoare ori de încetare a lor”. 

Reorganizarea persoanelor juridice, în general, este impusă de nevoile economico- 
sociale, în continuă mişcare. Astfel încât, dinamica vieţii, pe plan juridic şi în ceea ce 
numim reorganizarea persoanelor juridice a fost un important instrument juridic de 
implementare a reformei, pe plan instituţional. 

Întrucât în legislaţie lipseşte un text, de principiu, care să reglementeze 
competenţa care dispune reorganizarea, în doctrina se admite existenţa unor reguli 
comune instituţiilor înfiinţării, reorganizării şi încetării persoanelor juridice. 

Regula comună aplicabilă, este în sensul că organul competent a decide înfiinţarea 
persoanei juridice este competent să hotărască şi reorganizarea ei. Această regulă 
comună nu este decât un caz de aplicaţie a unui principiu în general, întâlnit în domeniul 
dreptului care este principiul simetriei juridice. 

În cadrul teoriei reorganizării persoanelor juridice, formulată pe baza Decretului nr. 
31/1994 s-a precizat că formele reorganizării persoanelor juridice sunt două: comasarea 
şi divizarea. 

“Comasarea se face prin absorbirea unei persoane juridice de către o altă persoană 
juridică sau prin fuziunea mai multor persoane juridice pentru a alcătui o persoană 
juridică nouă. Divizarea se face prin împărţirea întregului patrimoniu al unei persoane 
juridice între mai multe persoane juridice care există sau care iau, astfel, ființă“. 
Efectele de drept civil ale reorganizării persoanei juridice implică cercetarea mai multor 
aspecte precum: soarta persoanelor juridice prinse în operaţiunea reorganizării 
(înfiinţare ori încetare); caracterul transmisiunii patrimoniale în caz de reorganizare; 
întinderea răspunderii patrimoniale a persoanelor juridice dobânditoare de activ şi pasiv 
prin efectul reorganizării. 

Pe baza dispoziţiilor legale care le reglementează, efectele de drept civil ale 
reorganizării persoanei juridice sunt următoarele: efectul creator şi efectul extinctiv; 

efectul  translativ; întinderea răspunderii patrimoniale a persoanei juridice 
dobânditoare; transmiterea contractelor şi data producerii efectelor reorganizării. 


ÎNCETAREA PERSOANEI JURIDICE 


Notiune si moduri de incetare. Prin încetarea persoanei juridice se înțelege 
sfârşitul calității de subiect colectiv de drept civil. 

În doctrină se apreciază că încetarea persoanei juridice înseamnă „moartea 
juridică“ a subiectului colectiv de drept, întrucât ea indică sfârşitul existenței acesteia.. 

Sediul materiei se află în Decretul nr. 31/1954, care constituie dreptul comun în 
materie. Potrivit art. 40 din Decretul nr. 31/1954 “Persoana juridică încetează de a 
avea ființă prin comasare, divizare sau dizolvare”. 


DIZOLVAREA PERSOANEI JURIDICE 


Dizolvarea persoanei juridice, deşi este reglementată de lege, nu o defineşte. În lipsa 
unei definiții legale. doctrina a formulat câteva definiții. 

Dacă privim dizolvarea în contextul “modurilor de încetare a persoanei juridice”, şi 
dacă avem în vedere întregul său regim juridic, în ce are esențial, putem spune că 
dizolvarea este acel mod de încetare a persoanei juridice care se aplică în cazurile 
prevăzute de lege, mod de încetare care presupune lichidarea acesteia. 


Cauzele dizolvării persoanelor juridice 

Întrucât Decretul nr. 31/1954 enumeră numai cauzele de dizolvare a organizațiilor 
cooperatiste şi a altor organizații obşteşti, în cele ce urmează ne vom referi atât la aceste 
cauze, cât şi la cauze prevăzute de legi speciale. 

Reglementarea generală a cauzelor de dizolvare se găsesc în articolul 45 din 
Decretul nr. 31/1954, potrivit căruia: “Organizațiile cooperatiste şi orice organizaţii 
obşteşti se dizolvă dacă:a) termenul pentru care au fost constituite s-a împlinit;b) scopul 
a fost realizat ori nu mai poate fi îndeplinit;c) scopul pe care îl urmăresc sau mijloacele 
întrebuințate pentru realizarea acestuia au devenit contrare legii ori regulilor de 
convieţuire socială sau urmăresc alt scop decăt cel declarat;d) numărul membrilor a 
scăzut sub limita stabilită de lege, actul de înfiinţare sau statut”. 

- Legea nr. 36/1991 privind societăţile agricole şi alte forme de asociere în agricultură. 
Potrivit art. 64: “Societatea agricolă se dizolvă:a. la împlinirea termenului pentru care 
a fost constituită;b. la constatarea imposbilității de a realiza obiectul societăţii,;c. la 
terminarea activităţii;d. prin retragerea asociaţilor, dacă numărul celor rămaşi este 
mai mic decât cel prevăzut în statut şi în prezenta lege;e. prin hotârârea asociaţilor,f. 
dacă societatea face operaţiuni contrare legii sau obiectului stabilit prin statut. 


Efectele dizolvării 
Efectul esenţial al dizolvării - intrarea persoanei juridice în lichidare - este prevăzut de 
art. 51 din Decretul nr. 31/1954 astfel: “Prin efectul dizolvurii, persoana juridică intră 
în lichidare, în vederea realizării activului şi a plăţii pasivului. 
Dispoziţiile legale privind lichidarea persoanei juridice sunt cuprinse în reglementările 
speciale referitoare la diferitele categorii de persoane juridică. 

Lichidarea - efect esenţial al dizolvării 
a) Noţiunea lichidării persoanei juridice. Aşa cum rezultă din dispoziţiile art. 51 din 
Decretul nr. 31 /1954, lichidarea este efectul esenţial al dizolvării, chiar dacă în 

dispoziţiile art. 40 din acelaşi act normativ se vorbeşte de aceasta ca mod prin care 
încetează persoana juridică. 

Având la bază dispoziţiile legale, doctrina arată că “lichidarea este efectul direct şi 
obligatoriu al dizolvării care constă în operaţiunile juridice de realizare a activului şi 
plată a pasivului subiectului colectiv de drept civil”. 

Aşadar, se poate afirma că lichidarera este mijlocul juridic de încetare propriu-zisă a 
persoanei juridice intrată în dizolvare. 

Plecând de la această afirmaţie se poate trage concluzia că dizolvarea nu se înfăţişează 
ca un mod de încetare a persoanei juridice care să opereze printr-un singur act (uno 
ictu), ci unul care implică, obligatoriu, un şir de operaţiuni juridice, de o anumită durată, 
în funcţie de fiecare caz concret. 

b) Conţinutul lichidării. Aşa cum prevede art. 51 din Decretul nr. 31/1954, prin efectul 
dizolvării, persoana juridică intră în lichidare “în vederea realizării activului şi plata 
pasivului ”. 

De aici rezultă că acest conţinut are două laturi: 

- realizarea activului, -plata pasivului 

c) Destinţia bunurilor rămase după lichidare. În practică, se poate întâmpla ca, la 
încheierea operaţiunilor de lichidare, să nu mai rămână nici un element de activ 
patrimonial al persoanei juridice dizolvate. 

În cazul, în care, după dizolvare şi lichidare, mai rămân elemente de activ ale persoanei 
juridice, repartizarea bunurilor rămase are loc cu respectarea următoarelor reguli: 

- bunurile rămase după lichidare au situaţia juridică stabilită în actul de înfiinţare ori 
statut; 

- dacă asemenea prevederi lipsesc, situaţia juridică a bunurilor rămase după_lichidare 
este cea hotărâtă de adunarea generala care a decis dizolvarea; 

- dacă nici adunarea ganerală n-a hotărât în aceeastă privinţă, bunurile rămase după 
lichidare vor fi atribuite unei alte persoane juridice cu scop asemănător; 

- când cauza de dizolvare constă în caracterul ilicit ori imoral al scopului sau 
mijloacelor de realizare a scopului persoanei juridice, bunurile trec la stat, cu titlu de 
sancţiune civilă; 

- activul societăţilor comerciale şi societăţilor agricole dizolvate se cuvin asociaţilor, 
după distincţiile prevăzute în actele lor constitutive ori in legea aplicabilă lor. 

d) Caracterul transmisiunii În caz de dizolvare. Ceea ce mai rămâne, dacă rămâne, după 
„lichidarea patrimoniului persoanei juridice” se înfăţişează ca un „activ net”, adică ca 
valori patrimoniale constând în drepturi reale ori de creanţă, al căror titular a fost 
persoana juridică dizolvată. 

Întrucât obiectul transmisiunii îl formează elementele de activ concrete, determinate, 
rămase de pe urma lichidării, transmisiunea care operează nu poate fi decât cu titlu 
particular. 

e) Capacitatea civilă a persoanei juridice pe durata lichidării. Intrarea persoanei juridice 
în dizolvare nu înseamnă încetarea, automată, a capacitaţii sale civile. Dimpotrivă, 
persoana juridică îşi păstrează capacitatea civilă, dar va fi diferită de cea anterioară, 
diferenţa ce se referă la ambele componente ale capacităţii civile: capacitatea de 
folosinţă şi capacitatea de exerciţiu. 


TRANSFORMAREA PERSOANEI JURIDICE 
După cum se cunoaşte, modurile de încetare a persoanei juridice, prevăzute de lege 


- comasare, divizare şi dizolvare -, doctrina şi ulterior legislaţia adaugă un al treilea mod 
de încetare, numit transformarea persoanei j uridice. 

În doctrină, transformarea persoanei juridice este definită ca fiind „operaţiunea 
juridică intervenită în cazurile şi condiţiile special reglementate de lege, prin care o 
persoană juridică îşi încetează fiinţa juridică concomitent cu înfiinţarea, în locul ei, a 
altei persoane juridice 
Transformarea persoanelor juridice are loc în următoarele cazuri: 

Cazul reglementat de Legea nr. 15/1990. Potrivit art. | “Unităţile economice de stat, 
indiferent de organul în subordinea căruia îşi desfăşoară activitatea, se organizează şi 
funcţionează, în conformitate cu dispoziţiile prezentei legi, sub formă de regii autonome 
sau societăţi comerciale”. 

Cazul reglementat de art. 222 din Legea nr. 31/1990. Art. 222 din Legea nr. 31/1990, 
dispune că “întreprinderile mici şi asociaţiile cu scop lucrativ, persoane juridice, 
înființate pe baza Decretului-lege nr. 54/1990 privind organizarea şi desfşurarea unor 
activități economice pe baza liberei inițiative, îşi vor putea continua activitatea dacă, în 
termen de nouă luni de la intrarea în vigoare a prezentei legi se vor reorganiza într-una 
din formele de societate prevăzute de legea de faţă. 

Cazurile reglementate de Legea 58/1991. În primul caz, cel prevăzut de art.2 se dispune: 
“Prevederile prezentei legi se aplică societăților comerciale pe acțiuni sau cu 
răspundere limitată constituite conform dispozițiilor Capitolului III al Legii nr. 
15/1990, precum şi societăților comerciale cu acţionar unic statul român, în condiţiile 
Legii nr.31/1990, denumite în continuare societăţi comerciale, şi unor regii autonome 
ce se vor transforma, prin hotărâri ale Guvernului, în societăţi comerciale”. 

Pentru prima dată, se poate observa, legiuitorul foloseşte expres, termenul de 
transformare. 

Transformarea produce două efecte juridice consecutive, şi anume: 

a) încetarea unei persoane juridice, cu un anumit statut juridic, şi 

b) înfiinţarea, în locul ei, a altei persoane juridice, cu statut juridic diferit faţă de acela al 
persoanei juridice încetate. 

În cadrul transformării, noua persoană juridică este succesoarea universală a fostei 
persoane juridice, iar drepturile şi obligaţiile civile preluate au, în multe privinţe, regim 
juridic diferit. 

